การวิจัยครั้งนี้เป็นการศึกษาความพึงพอใจต่อการปฏิบัติงานของผู้บริหารสถานศึกษาขั้นพื้นฐานสังกัดสำนักงานเขตพื้นที่การศึกษาชลบุรี เขต 1  โดยจำแนกตามตำแหน่ง วุฒิการศึกษา และประสบการณ์ในการทำงาน กลุ่มตัวอย่างที่ใช้ในการวิจัย ได้แก่ ผู้บริหาร และครู สังกัดสำนักงานเขตพื้นที่การศึกษาชลบุรี เขต 1 จำนวน  371 คน เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ค่าร้อยละ ค่าเฉลี่ย(X) และค่าเบี่ยงเบนมาตรฐาน (S.D.) และเปรียบเทียบค่าเฉลี่ยใช้การทดสอบค่าที (t-test) 
	ผลการวิจัย
		1. ความพึงพอใจต่อการปฏิบัติงาน ของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 1 อยู่ในระดับ มาก  เมื่อพิจารณาเป็นรายด้านพบว่า ทุกด้านอยู่ในระดับมาก โดยเรียงค่าเฉลี่ยจากมากไปหาน้อย  ได้แก่ ด้านผู้มีวินัยและรักษาวินัย ด้านผู้มีมนุษยสัมพันธ์ ด้านผู้ริเริ่มสร้างสรรค์ ด้านผู้นำทางการศึกษา และด้านเป็นคนกลางที่ขจัดหรือประสานความขัดแย้ง
		2.  ความพึงพอใจต่อการปฏิบัติงาน ของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 1 จำแนกตามตำแหน่ง  โดยรวมและรายด้าน แตกต่างกันอย่างมีนัยสำคัญทางสถิติ ที่ระดับ .05 ยกเว้นด้านผู้ริเริ่มสร้างสรรค์
		3.  ความพึงพอใจต่อการปฏิบัติงาน ของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 1 จำแนกตาม วุฒิการศึกษา และประสบการณ์โดยรวมและรายด้านแตกต่างกันอย่างไม่มีนัยสำคัญทางสถิติ
