การวิจัยครั้งนี้มีวัตถุประสงค์เพื่อศึกษาระดับความต้องการ การลาออกจากงานของพนักงานและเพื่อเปรียบเทียบระดับความต้องการ การลาออกจากงานของพนักงานธนาคารพาณิชย์แห่งหนึ่งในเขตจังหวัดสมุทรปราการ จำแนกตาม ปัจจัยส่วนบุคคล ความพึงพอใจในการทำงานและการรับรู้บรรยากาศการบริหารในองค์การ กลุ่มตัวอย่างที่ใช้ในการวิจัยคือ พนักงานธนาคารพาณิชย์แห่งหนึ่ง ในเขตจังหวัดสมุทรปราการ ซึ่งประกอบไปด้วย 42 สาขา จำนวน 205 คน เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า 5 ระดับ แบบสอบถามมีค่าความเชื่อมั่น .97 วิเคราะห์ข้อมูลโดยใช้โปรแกรมคอมพิวเตอร์สำเร็จรูป หาค่าเฉลี่ย ค่าส่วนเบี่ยงเบนมาตรฐาน การทดสอบค่าที และการวิเคราะห์ความแปรปรวน ผลการวิจัย พบว่า 
		1) ระดับความต้องการการลาออกจากงานของพนักงานธนาคารพาณิชย์แห่งหนึ่ง
ในเขตจังหวัดสมุทรปราการ พบว่าความต้องการการลาออกจากงานในภาพรวมอยู่ในระดับปานกลาง 
มีระดับความคิดเห็นไม่แตกต่างกัน
		2) พนักงานธนาคารพาณิชย์แห่งหนึ่งในเขตจังหวัดสมุทรปราการ มีระดับความต้องการการลาออกจากงานของพนักงาน จำแนกตาม ปัจจัยส่วนบุคคล ความพึงพอใจในการทำงานและการรับรู้บรรยากาศการบริหารในองค์การ มีความต้องการการลาออกจากงานโดยภาพรวมและรายด้านอยู่ในระดับปานกลาง มีระดับความคิดเห็นแตกต่างกันอย่างมีนัยสำคัญทางสถิติที่ระดับ .05 
