คู่มือการจัดกิจกรรมโรงเรียนวิถีพุทธของโรงเรียนวัดหน้าพระธาตุ จัดทำขึ้นเพื่อใช้เป็นแนวทางในการดำเนินการจัดกิจกรรมโรงเรียนวิถีพุทธ สำหรับผู้บริหารสถานศึกษา  ครู นักเรียน และบุคลากรที่เกี่ยวข้อง โดยจัดกิจกรรมโรงเรียนวิถีพุทธให้สอดคล้องกับหลักสูตรสถานศึกษา  การบูรณาการจัดกิจกรรมการเรียนการสอน การพัฒนาบุคลากรและการจัดสภาพแวดล้อมของสถานศึกษา ชุมชน ท้องถิ่นให้เหมาะสม การจัดทำคู่มือผู้ศึกษาได้ศึกษาค้นคว้าแนวทางการดำเนินงานการจัดกิจกรรมโรงเรียนวิถีพุทธจากคู่มือ  ตำรา วารสาร งานวิจัย อินเทอร์เน็ต และเอกสารทางวิชาการที่เกี่ยวข้อง เพื่อให้เนื้อหาครบถ้วน ในการจัดทำคู่มือผู้ศึกษาได้จัดทำโครงร่างของคู่มือแล้วนำไปให้ผู้เชี่ยวชาญ ซึ่งมีความรู้เกี่ยวกับหลักการ แนวคิด ทฤษฎีของการจัดทำคู่มือการจัดกิจกรรมโรงเรียนวิถีพุทธ จำนวน 5 คน ตรวจสอบพิจารณาความเหมาะสมในเนื้อหาโครงร่างของคู่มือ จากนั้นได้ดำเนินการจัดทำคู่มือการจัดกิจกรรมโรงเรียนวิถีพุทธของโรงเรียนวัดหน้าพระธาตุ เมื่อได้คู่มือแล้วนำไปให้ผู้เชี่ยวชาญ จำนวน 17 คน ตรวจสอบความเป็นไปได้ในการนำคู่มือไปใช้
	คู่มือการจัดกิจกรรมโรงเรียนวิถีพุทธของโรงเรียนวัดหน้าพระธาตุ  ประกอบด้วยกิจกรรม 4 ลักษณะ คือ กิจกรรมเสริมเนื้อหาสาระตามหลักสูตร, กิจกรรมประจำวัน/ประจำสัปดาห์, กิจกรรมเนื่องในโอกาสวันสำคัญทางพระพุทธศาสนา และกิจกรรมพิเศษอื่นๆ ซึ่งจากการสรุปผลการตรวจสอบความเป็นไปได้ของการนำคู่มือการจัดกิจกรรมโรงเรียนวิถีพุทธของโรงเรียน                วัดหน้าพระธาตุไปใช้อยู่ในระดับความคิดเห็น 4.43   แสดงว่าเห็นด้วยมาก /นำไปปฏิบัติได้มาก
