การวิจัยครั้งนี้มีวัตถุประสงค์ เพื่อ 1) เปรียบเทียบผลสัมฤทธิ์ทางการเรียน วิชาสังคมศึกษาของนักเรียนชั้นมัธยมศึกษาปีที่   1   ที่ได้รับการสอนแบบซิปปาระหว่างคะแนนก่อนเรียนและหลังเรียน  
2) เปรียบเทียบผลสัมฤทธิ์ทางการเรียน วิชา สังคมศึกษาของนักเรียนชั้นมัธยมศึกษาปีที่ 1  ที่ได้รับการสอนแบบโครงงานระหว่างคะแนนก่อนเรียนและหลังเรียน   และ  3)  เปรียบเทียบผลสัมฤทธิ์ทางการเรียน  วิชาสังคมศึกษาของนักเรียน   ชั้นมัธยมศึกษาปีที่  1   ที่ได้รับการสอนแบบซิปปากับการสอนแบบโครงงาน    กลุ่มตัวอย่างที่ใช้ในการวิจัย   คือ   นักเรียนชั้นมัธยมศึกษาปีที่  1   โรงเรียนพุทธโสธร   จังหวัดฉะเชิงเทรา  ภาคเรียนที่  1  ปีการศึกษา  2552   จำนวน  90  คน  เครื่องมือที่ใช้ในการวิจัย     คือ  แผนการจัดการเรียนรู้    วิชาสังคมศึกษา    เรื่องพลเมืองดีตามวิถีประชาธิปไตยและเรื่องกฎหมายใกล้ตัว    แบบทดสอบวัดผลสัมฤทธิ์ทางการเรียน วิชาสังคมศึกษา   แบบสังเกตพฤติกรรมการทำงานกลุ่มและแบบสำรวจความคิดเห็น  สถิติที่ใช้  คือ ค่าเฉลี่ย  ค่าเบี่ยงเบนมาตรฐานและการทดสอบค่าที ( t - test ) 
	ผลการวิจัยพบว่า 1) ผลสัมฤทธิ์ทางการเรียน วิชาสังคมศึกษาของนักเรียน  ชั้นมัธยมศึกษา
ปีที่   1   ที่ได้รับการสอนแบบซิปปาหลังเรียนมีคะแนนทดสอบสูงกว่าก่อนเรียน  อย่างมีนัยสำคัญ
ทางสถิติที่ระดับ .05   2) ผลสัมฤทธิ์ทางการเรียน วิชาสังคมศึกษาของนักเรียน   ชั้นมัธยมศึกษาปีที่  1   
ที่ได้รับการสอนแบบโครงงานหลังเรียนมีคะแนนทดสอบสูงกว่าก่อนเรียน   อย่างมีนัยสำคัญทางสถิติ
ที่ระดับ  .05   และ  3)  ผลสัมฤทธิ์ทางการเรียน วิชาสังคมศึกษาของนักเรียน    ชั้นมัธยมศึกษาปีที่ 1  
ที่ได้รับการสอนแบบซิปปามีคะแนนทดสอบสูงกว่าการสอนแบบโครงงาน   อย่างมีนัยสำคัญทางสถิติที่ระดับ .05
