งานวิจัยเรื่อง  การพัฒนาระบบการบริหารงานบุคคลในเขตพื้นที่การศึกษาของจังหวัดฉะเชิงเทรา  มีวัตถุประสงค์เพื่อศึกษาภารกิจงาน  และเสนอแนวทางการพัฒนาระบบการบริหาร           งานบุคคลในเขตพื้นที่การศึกษาของจังหวัดฉะเชิงเทรา                                              
การดำเนินงานวิจัย  เป็นการวิจัยเชิงพรรณนา  แบ่งเป็น 2 ส่วน  คือ 1. ส่วนที่เป็น                        การวิเคราะห์เนื้อหา  เพื่อทราบภารกิจงาน  โดยสอบถามการวิเคราะห์เนื้อหางานบุคคลจากผู้เชี่ยวชาญระดับกระทรวง  และเขตพื้นที่นำร่องปฏิรูปการศึกษากระทรวงศึกษาธิการ   
แบ่งเป็น 5 งานดังนี้ การวางแผนกำลังคน      การพัฒนาครูและบุคลากรทางการศึกษา  การประเมินผลการปฏิบัติงานของครู  และบุคลากร     ทางการศึกษา  การเสริมสร้างวินัยและจรรยาบรรณ   การพัฒนาวิชาชีพครู  2.ส่วนที่เป็นการวิเคราะห์ระบบ  สอบถามการวิเคราะห์ระบบงานบริหารบุคคลจากผู้ปฏิบัติงานระดับหัวหน่าฝ่ายและหัวหน้าหน่วยงานทางการศึกษาจังหวัดฉะเชิงเทรา พบว่าเป็นไปตามการบริหารงานแบบ PDCA  คือ  การวางแผน  การปฏิบัติงานตามแผน  การตรวจสอบทบทวนการปฏิบัติงาน  และการปรับปรุงแก้ไข  หรือการกำหนดมาตรฐาน