การวิจัยครั้งนี้มีวัตถุประสงค์  เพื่อศึกษาพฤติกรรมเชิงจริยธรรมนักเรียนในสถานศึกษา      ขั้นพื้นฐานสังกัดสำนักงานเขตพื้นที่การศึกษาฉะเชิงเทรา เขต 2  ใน  5  ด้านจำแนกตาม เพศ  และขนาดสถานศึกษา
	ประชากรที่ใช้ในการวิจัย  ประกอบด้วย  นักเรียนในสถานศึกษาขั้นพื้นฐาน  เขตพื้นที่การศึกษาฉะเชิงเทรา  เขต 2  จำนวนทั้งสิ้น  375  คน  เครื่องมือที่ใช้ในการรวบรวมข้อมูลเป็นแบบสอบถาม  มาตราส่วนประมาณค่า  5  ระดับจำนวน  70  ข้อสถิติที่ใช้ในการวิเคราะห์ข้อมูล  คือ  ค่าร้อยละ  ค่าเฉลี่ยและค่าความเบี่ยงเบนมาตรฐาน t-test  และ F-test และเปรียบเทียบรายคู่โดยวิธีการ ของ Scheffe ,s 
           	ผลการวิจัยพบว่า
	1.  พฤติกรรมเชิงจริยธรรมนักเรียนในสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา  เขต 2  โดยรวม  อยู่ในระดับมาก  เมื่อพิจารณาเป็นรายด้านพบว่า  ทุกด้านอยู่ในระดับมาก  ด้านที่มีค่าเฉลี่ยสูงสุดคือ  ด้านความซื่อสัตย์  รองลงมาด้านความรับผิดชอบ  ด้านความอดทนด้านความมีระเบียบวินัย  และด้านความเสียสละ ตามลำดับ
2.  เปรียบเทียบพฤติกรรมเชิงจริยธรรมนักเรียนในสถานศึกษาขั้นพื้นฐานสังกัดสำนักงานเขตพื้นที่การศึกษาฉะเชิงเทรา เขต  2  ระดับช่วงชั้นที่  2  จำแนกตามเพศโดยรวมและรายด้านทุกด้านพบว่า     แตกต่างกันอย่างไม่มีนัยสำคัญทางสถิติ  จำแนกตามขนาดโรงเรียนโดยรวมและรายด้านแตกต่างกันอย่างไม่มีนัยสำคัญทางสถิติ  ทั้งภาพรวมและรายด้าน  ยกเว้นด้านความเสียสละ  แตกต่างกันอย่างมีนัยสำคัญทางสถิติที่ระดับ .05 
