คู่มือแหล่งเรียนรู้สถานที่สำคัญในจังหวัดฉะเชิงเทรา  จัดทำขึ้นเพื่อให้นักเรียน  ครู  อาจารย์  ตลอดจนผู้บริหารสถานศึกษาที่รับผิดชอบในการจัดการเรียนการสอน  ได้ทราบข้อมูลแหล่งเรียนรู้สถานที่สำคัญในจังหวัดฉะเชิงเทรา  เพื่อใช้เป็นคู่มือในการจัดกิจกรรมการเรียนการสอนให้สอดคล้องกับชุมชน  และท้องถิ่นของโรงเรียน  การจัดทำคู่มือ  ผู้ศึกษาได้ศึกษาค้นคว้า  สำรวจข้อมูลแหล่งเรียนรู้จากเอกสาร  ตำรา  ศึกษาหลักการเขียนคู่มือจากตำรา  บทความ  งานวิจัย  เอกสารทางวิชาการ  เพื่อให้ได้เนื้อหาครบถ้วน  ในการจัดทำคู่มือผู้ศึกษาได้จัดทำโครงร่างของคู่มือ  แล้วนำไปให้ผู้เชี่ยวชาญ  จำนวน  5  คน  ตรวจสอบพิจารณาความเหมาะสมในเนื้อหาโครงร่างของคู่มือซึ่งมีความรู้เกี่ยวกับหลักการ  แนวคิด  ทฤษฎี  ของการจัดทำคู่มือ  จากนั้นได้ดำเนินการจัดทำคู่มือแหล่งเรียนรู้สถานที่สำคัญในจังหวัดฉะเชิงเทรา  ตามโครงร่างของคู่มือนั้น  เมื่อได้คู่มือแล้วนำไปให้ผู้เชี่ยวชาญ  จำนวน  16  คน  ตรวจสอบความเป็นไปได้ในการนำคู่มือไปใช้
        	คู่มือแหล่งเรียนรู้สถานที่สำคัญในจังหวัดฉะเชิงเทราเป็นข้อมูลเกี่ยวกับสถานที่สำคัญที่รวบรวมความรู้ด้านวิชาการต่างๆ ซึ่งจากการสรุปผลการตรวจสอบความเป็นไปได้ของคู่มือแหล่งเรียนรู้สถานที่สำคัญในจังหวัดฉะเชิงเทรา  อยู่ในระดับความคิดเห็น  โดยเฉลี่ย  4.28  แสดงว่าเห็นด้วย  สามารถนำไปปฏิบัติได้มาก
