การวิจัยครั้งนี้มีวัตถุประสงค์เพื่อศึกษาและเปรียบเทียบความคาดหวังของผู้ปกครองต่อการจัดการศึกษาของศูนย์พัฒนาเด็กเล็ก ในเขตอำเภอท่าตะเกียบ  จังหวัดฉะเชิงเทรา  จำแนกตามวุฒิการศึกษา  อาชีพ  และรายได้ของครอบครัว/เดือน  กลุ่มตัวอย่างที่ใช้ในการวิจัยได้แก่  ผู้ปกครองเด็กเล็ก  จำนวน  248  คน  เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า  สถิติที่ใช้วิเคราะห์ข้อมูล  คือ  ความถี่  ร้อยละ  ค่าเฉลี่ย  ค่าเบี่ยงเบนมาตรฐาน  การทดสอบค่าที  และวิเคราะห์ความแปรปรวนทางเดียว  ผลการวิจัย  พบว่า  
 	1.  ความคาดหวังของผู้ปกครองต่อการจัดการศึกษาของศูนย์พัฒนาเด็กเล็ก  ในเขตอำเภอ ท่าตะเกียบ จังหวัดฉะเชิงเทรา  ในภาพรวมและรายด้านอยู่ในระดับมาก  ยกเว้นด้านการมีส่วนร่วมและการสนับสนุนจากชุมชนอยู่ในระดับปานกลาง
	2.  เปรียบเทียบความคาดหวังของผู้ปกครองต่อการจัดการศึกษาของศูนย์พัฒนาเด็กเล็ก ในเขตอำเภอท่าตะเกียบ  จังหวัดฉะเชิงเทรา  จำแนกตามวุฒิการศึกษา  พบว่าในภาพรวมและรายด้านแตกต่างกันอย่างไม่มีนัยสำคัญทางสถิติ 
	3.  เปรียบเทียบความคาดหวังของผู้ปกครองต่อการจัดการศึกษาของศูนย์พัฒนาเด็กเล็ก ในเขตอำเภอท่าตะเกียบ  จังหวัดฉะเชิงเทรา  จำแนกตามอาชีพ  ในภาพรวม  พบว่า  แตกต่างกันอย่างไม่มีนัยสำคัญทางสถิติ
	4.  เปรียบเทียบความคาดหวังของผู้ปกครองต่อการจัดการศึกษาของศูนย์พัฒนาเด็กเล็ก ในเขตอำเภอท่าตะเกียบ  จังหวัดฉะเชิงเทรา  จำแนกตามรายได้ของครอบครัว/เดือนในภาพรวม พบว่า  แตกต่างกันอย่างไม่มีนัยสำคัญทางสถิติ  เมื่อพิจารณาเป็นรายด้านพบว่าด้านอาคารสถานที่  สิ่งแวดล้อม  และความปลอดภัยมีความคาดหวังแตกต่างกันอย่างมีนัยสำคัญทางสถิติที่ระดับ .05  ส่วนด้านอื่นๆ พบว่า  มีความหวังแตกต่างกันอย่างไม่มีนัยสำคัญทางสถิติ
