การวิจัยครั้งนี้มีวัตถุประสงค์ เพื่อศึกษาและเปรียบเทียบจริยธรรมนักเรียนในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทราเขต 1  จำแนกตามสถานที่ตั้งของ
สถานศึกษา   
กลุ่มตัวอย่างที่ใช้ในการวิจัย ได้แก่ นักเรียนจำนวน  375  คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ค่าร้อยละ  ค่าเฉลี่ย ( )  และค่าเบี่ยงเบนมาตรฐาน  (S.D.)   และเปรียบเทียบค่าเฉลี่ยใช้การทดสอบค่าที  (t ? test)
 	ผลการวิจัย 
	1.  จริยธรรมนักเรียนในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต 1  โดยรวม  อยู่ในระดับมาก  เมื่อพิจารณาเป็นรายด้านพบว่า  ทุกด้านอยู่ในระดับมาก  ด้านที่มีค่าเฉลี่ยสูงสุดคือ  ด้านความเสียสละ  ด้านความซื่อสัตย์  ด้านความมีระเบียบวินัย  ด้านความรับผิดชอบ และด้านความอดทน 
	 2.  การเปรียบเทียบค่าเฉลี่ยจริยธรรมนักเรียนในสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา เขต 1  ระหว่างเขตชุมชนเมืองกับเขตชุมชนชนบท  โดยรวม
และรายด้านไม่แตกต่างกัน  จากนั้นนำผลที่ได้จากการวิเคราะห์ข้อมูลมาเป็นข้อมูลพื้นฐาน
ในการนำเสนอแนวทางการพัฒนาจริยธรรมนักเรียนในสถานศึกษาขั้นพื้นฐาน ในระดับช่วงชั้น
ที่ 3  และช่วงชั้นที่ 4  ดังนี้  ชื่อโครงการ  หลักการและเหตุผล  วัตถุประสงค์  เนื้อหา  เป้าหมาย  
วิธีการอบรม  วิทยากร  เครื่องมือ/อุปกรณ์  งบประมาณ  สถานที่  การติดตามผล  ประเมินผล 
และผลที่คาดว่าจะได้รับ
