	การวิจัยครั้งนี้มีวัตถุประสงค์เพื่อศึกษาและเปรียบเทียบการจัดสภาพแวดล้อมในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 3  จำนวน  3  ด้าน  จำแนกตามเพศ  และขนาดโรงเรียน  กลุ่มตัวอย่างที่ใช้ในการศึกษา  ได้แก่  ครูในสถานศึกษาขั้นพื้นฐาน  สังกัดสำนักงานเขตพื้นการศึกษาชลบุรี  เขต 3  จำนวน  310  คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลได้แก่ ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบค่าที  และการทดสอบความแปรปรวนแบบ     ทางเดียว   
	ผลการวิจัยสรุปได้ดังนี้
	1.  การจัดสภาพแวดล้อมในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 3  โดยรวมอยู่ในระดับมาก  เมื่อพิจารณาเป็นรายด้าน  พบว่า  ทุกด้านอยู่ในระดับมาก  
	2.  เปรียบเทียบการจัดสภาพแวดล้อมในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 3  จำแนกตามเพศและขนาดโรงเรียน  โดยรวมและรายด้านไม่แตกต่างกันอย่างมีนัยสำคัญทางสถิติที่ระดับ  .05
