การศึกษาครั้งนี้มีวัตถุประสงค์เพื่อศึกษาปัญหาการจัดข้อมูลสารสนเทศในการบริหารโรงเรียน  เพื่อเปรียบเทียบปัญหาการจัดข้อมูลสารสนเทศในการบริหารโรงเรียน  จำแนกตามขนาดโรงเรียน  และเพื่อเสนอแนะแนวทางแก้ปัญหาและพัฒนาระบบข้อมูลสารสนเทศในการบริหารโรงเรียน  สังกัดสำนักงานเขตพื้นที่การศึกษาชลบุรี เขต 1 กลุ่มตัวอย่างที่ใช้ในการวิจัยครั้งนี้  ได้แก่  ผู้บริหารโรงเรียน  สังกัดสำนักงานเขตพื้นที่การศึกษาชลบุรี เขต 1  ปีการศึกษา  2549  จำนวน  78  คน  เครื่องมือที่ใช้ในการเก็บรวบรวมข้อมูลเป็นแบบสอบถาม  มาตราส่วนประมาณค่าแบ่งเป็น  5  ระดับ  สถิติที่ใช้ได้แก่  ค่าความถี่  ค่าร้อยละค่าเฉลี่ย  ความเบี่ยงเบนมาตรฐาน  และการทดสอบความแปรปรวนทางเดียว   ผลการวิจัยพบว่า
	1.  ปัญหาการจัดข้อมูลสารสนเทศในการบริหารโรงเรียน  สังกัดสำนักงานเขตพื้นที่การศึกษาชลบุรี เขต 1  โดยรวมและรายด้านทุกด้านอยู่ในระดับปานกลาง  
	2.  ปัญหาการจัดข้อมูลสารสนเทศในการบริหารโรงเรียน  สังกัดสำนักงานเขตพื้นที่การศึกษาชลบุรี เขต 1 จำแนกตามขนาดโรงเรียน  แตกต่างกันอย่างไม่มีนัยสำคัญทางสถิติ
	3.  แนวทางแก้ปัญหาและพัฒนาระบบข้อมูลสารสนเทศในการบริหารโรงเรียน  สังกัดสำนักงานเขตพื้นที่การศึกษาชลบุรี เขต 1 คือควรจัดหาหรือแต่งตั้งบุคลากรที่มีความรู้ความสามารถเกี่ยวกับข้อมูลสารสนเทศโดยตรงเป็นผู้ปฏิบัติงาน  และมีการพัฒนาอย่างต่อเนื่อง
