	ในการวิจัยในครั้งนี้มีวัตถุประสงค์เพื่อศึกษาปัญหาและเปรียบเทียบการนิเทศภายในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 1
	กลุ่มตัวอย่างที่ใช้ในการวิจัย  ได้แก่  ผู้บริหารสถานศึกษา  จำนวน  97  คน  ครู  จำนวน 634  คน  ในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต  1  เครื่องมือที่ใช้ในการวิจัยคือ  แบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าเฉลี่ย  ค่าเบี่ยงเบนมาตรฐานและค่า F-test
	ผลการวิจัยพบว่า
 	1.  ปัญหาการนิเทศภายในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 1 ตามความเห็นของผู้บริหารสถานศึกษาและครู  โดยภาพรวม  พบว่า  มีปัญหาอยู่ในระดับน้อย  เมื่อพิจารณารายด้าน  พบว่าอยู่ในระดับน้อยทุกด้าน
 	2.  ปัญหาการนิเทศภายในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต  1 จำแนกตามขนาดของสถานศึกษา  โดยรวมพบว่า  แตกต่างกันอย่างมีนัยสำคัญทางสถิติที่ระดับ .05  เมื่อพิจารณารายด้าน  พบว่า  แตกต่างกันอย่างมีนัยสำคัญทางสถิติที่ระดับ .05  ทุกด้าน
 	3.  ปัญหาการนิเทศภายในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 1  จำแนกตามประสบการณ์  โดยรวมพบว่า  แตกต่างกันอย่างมีนัยสำคัญทางสถิติที่ระดับ .05  เมื่อพิจารณารายด้าน  พบว่า  แตกต่างกันอย่างมีนัยสำคัญทางสถิติที่ระดับ .05  ทุกด้าน
