การวิจัยนี้มีวัตถุประสงค์เพื่อ  1)  ศึกษาข้อมูลพื้นฐานและความต้องการในการฝึกอบรมหลักสูตรฝึกอบรมวิชาบัญชีฟาร์ม  ของเกษตรกรในหมู่บ้านรอบศูนย์ศึกษาการพัฒนาเขาหินซ้อน  อันเนื่องมาจากพระราชดำริ  2)  สร้างหลักสูตรฝึกอบรมวิชาบัญชีฟาร์ม  3)  ทดลองใช้หลักสูตรฝึกอบรมวิชาบัญชีฟาร์ม  กลุ่มตัวอย่าง  คือ  เกษตรกรในหมู่บ้านรอบศูนย์ศึกษาการพัฒนาเขาหินซ้อน 260  คน สุ่มตัวอย่างแบบง่าย  และเกษตรกรที่เข้าอบรมหลักสูตรวิชาบัญชีฟาร์ม  57  คน  สุ่มตัวอย่างแบบเจาะจง  เครื่องมือที่ใช้คือ  แบบสัมภาษณ์  แบบสอบถาม  แบบวัดผลสัมฤทธิ์ทางการอบรม  วิเคราะห์ข้อมูลด้วยค่าร้อยละ ค่าเฉลี่ย  ส่วนเบี่ยงเบนมาตรฐาน และการทดสอบค่าที  
	ผลการวิจัยพบว่า  1)  เกษตรกรในหมู่บ้านรอบศูนย์ศึกษาการพัฒนาเขาหินซ้อน  ต้องการอบรมเรื่องการคิดต้นทุนและการคิดกำไรจากการขายผลผลิตในระดับมาก  รองลงมาสมุดบัญชีที่ใช้และการจดบัญชี  การแยกประเภทรายรับรายจ่าย  บริการของธนาคารเพื่อการเกษตรและสหกรณ์การเกษตรในระดับปานกลาง  และความสำคัญของบัญชีฟาร์มในระดับน้อย  2)  หลักสูตรฝึกอบรมวิชาบัญชีฟาร์ม ประกอบด้วยสภาพปัญหาและความจำเป็น หลักการ จุดมุ่งหมาย เนื้อหา วิธีการ  สื่อ การประเมินผล เวลาในการอบรม  3)  เกษตรกรที่เข้าอบรมมีความเห็นต่อการจัดอบรมทั้ง 6 ด้าน คือ เนื้อหาวิชา วิธีการ วิทยากร สื่ออุปกรณ์ การประเมินผล ระยะเวลาในการอบรมโดยรวมมีความเหมาะสมในระดับมากทุกด้าน 4)  เปรียบเทียบผลสัมฤทธิ์ก่อนและหลังการการอบรม พบว่าค่าเฉลี่ยของคะแนนผลสัมฤทธิ์ทางการอบรมของเกษตรกรที่เข้าอบรมสูงกว่าค่าเฉลี่ยของคะแนนก่อนการอบรมอย่างมีนัยสำคัญทางสถิติที่ระดับ .05
