การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างคุณลักษณะ ผู้นำการปลี่ยนแปลง กับการจัดการความขัดแย้งของผู้บริหารสถานศึกษาขั้นพื้นฐาน กลุ่มตัวอย่าง ได้แก่ ผู้บริหาร และครู สังกัดสำนักงานเขตพื้นที่การศึกษาฉะเชิงเทรา เขต 2 จำนวน 439 คน เครื่องมือที่ใช้ในการวิจัย                เป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูลได้แก่  ค่าเฉลี่ย                   ค่าความเบี่ยงเบนมาตรฐาน และค่าสัมประสิทธิ์สหสัมพันธ์ของเพียร์สัน
ผลการวิจัยพบว่า
	1. คุณลักษณะผู้นำการเปลี่ยนแปลงของผู้บริหารสถานศึกษาขั้นพื้นฐาน สังกัดสำนักงาน               เขตพื้นที่การศึกษาฉะเชิงเทรา เขต 2 มีค่าเฉลี่ยโดยรวมอยู่ในระดับมากเรียงตามลำดับ คือ ด้านการเน้นคุณค่าของทรัพยากรมนุษย์  ด้านการมีความเชื่อว่าองค์กรเป็นแหล่งเรียนรู้ที่สำคัญหรือองค์กรแห่งการเรียนรู้  ด้านการมีวิสัยทัศน์  ด้านการใช้หลักการบริหารความเสี่ยง  ด้านการปฏิบัติงานให้เกิดความก้าวหน้าอย่างต่อเนื่อง และการสื่อสารและการเป็นนักฟังที่ดี 
	2. การจัดการความขัดแย้งของผู้บริหารสถานศึกษาขั้นพื้นฐาน สังกัดสำนักงาน                                       เขตพื้นที่การศึกษาฉะเชิงเทรา เขต 2  มีค่าเฉลี่ยโดยรวมอยู่ในระดับมากเรียงตามลำดับ คือ                     ด้านการประนีประนอม  ด้านการเผชิญหน้าเพื่อแก้ปัญหา  ด้านการใช้อำนาจ  ด้านการถอนตัว                 ด้านการกลบเกลื่อน 
	3. คุณลักษณะผู้นำการเปลี่ยนแปลงกับการจัดการความขัดแย้งของผู้บริหารสถานศึกษา                ขั้นพื้นฐาน สังกัดสำนักงานเขตพื้นที่การศึกษาฉะเชิงเทรา  เขต 2 มีความสัมพันธ์ทางบวกอย่างมีนัยสำคัญทางสถิติที่ระดับ .05
