 การวิจัยครั้งนี้มีวัตถุประสงค์ เพื่อศึกษาสภาพ  ปัญหา และการนำเสนอแนวทางในการนำภูมิปัญญาท้องถิ่นทางด้านเกษตรกรรมมาใช้ในการพัฒนาหลักสูตรสถานศึกษาของโรงเรียนตำรวจตระเวนชายแดนในสังกัดกองกำกับการตำรวจตระเวนชายแดนที่ 12
               กลุ่มประชากร  คือ ผู้บริหาร และครูผู้สอน  ในโรงเรียนตำรวจตระเวนชายแดนในสังกัดกองกำกับการตำรวจตระเวนชายแดนที่ 12 จำนวน 106 คน   การวิจัยครั้งนี้เป็นการวิจัยเชิงสำรวจ เครื่องมือที่ใช้ในการวิจัยเป็นแบบสอบถาม  วิเคราะห์ข้อมูลโดย  การหาค่าร้อยละ   ค่าเฉลี่ยและค่าเบี่ยงเบนมาตรฐาน

               ผลการวิจัยพบว่า 
1.	ผู้บริหาร   และครูผู้สอน   มีสภาพการนำภูมิปัญญาท้องถิ่นทางด้านเกษตรกรรมมา
ใช้ในการพัฒนาหลักสูตรสถานศึกษาของโรงเรียนตำรวจตระเวนชายแดนในสังกัดกองกำกับการตำรวจตระเวนชายแดนที่12   ในระดับปานกลาง
2.	ผู้บริหาร  และครูผู้สอน     มีปัญหาการนำภูมิปัญญาท้องถิ่นทางด้านเกษตรกรรม
มาใช้ในการพัฒนาหลักสูตรสถานศึกษาในโรงเรียนตำรวจตระเวนชายแดนในสังกัดกองกำกับการตำรวจตระเวนชายแดนที่  12   ในระดับปานกลาง
              3.  ผู้บริหาร  และครูผู้สอน   นำเสนอแนวทางในการนำภูมิปัญญาท้องถิ่นทางด้านเกษตรกรรมมาใช้ในการพัฒนาหลักสูตรสถานศึกษาในโรงเรียนตำรวจตระเวนชายแดนในสังกัดกองกำกับการตำรวจตระเวนชายแดนที่  12   โดยนำภูมิปัญญาท้องถิ่นทางด้านเกษตรกรรมไปบูรณาการในเนื้อหาวิชาของหลักสูตรแกนกลาง โดยกลุ่มสาระที่สอดคล้องมากที่สุด  คือ กลุ่มสาระวิทยาศาสตร์    กลุ่มสาระสังคม    ศาสนาและวัฒนธรรม     กลุ่มสาระการงานอาชีพเทคโนโลยี 
ผู้บริหาร และครูผู้สอน    มีวิธีแก้ปัญหาการนำภูมิปัญญาท้องถิ่นทางด้านเกษตรกรรมมาใช้ในการพัฒนาหลักสูตรสถานศึกษา ในระดับมาก
