การวิจัยครั้งนี้  มีวัตถุประสงค์เพื่อศึกษาการดำเนินการการประกันคุณภาพภายในสถานศึกษาขั้นพื้นฐานในจังหวัดฉะเชิงเทรา  และเปรียบเทียบการดำเนินการประกันคุณภาพภายในของสถานศึกษาที่มีขนาดใหญ่  และขนาดเล็ก  
กลุ่มตัวอย่างที่ใช้ในการวิจัย  คือ  ผู้บริหารสถานศึกษาขั้นพื้นฐานในจังหวัดฉะเชิงเทรา  จำนวน  175  โรงเรียน  จำนวน  175  คน  เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า  5  ระดับ  มีค่าความเชื่อมั่น 0.92  สถิติที่ใช้ในการวิเคราะห์ข้อมูล  คือ  ความถี่  ค่าร้อยละ  ค่าเฉลี่ย  ค่าเบี่ยงเบนมาตรฐาน  และการทดสอบค่าที
ผลการวิจัยพบว่า  การดำเนินการประกันคุณภาพภายในสถานศึกษาขั้นพื้นฐานในจังหวัดฉะเชิงเทรา ในภาพรวมอยู่ในระดับมาก  เมื่อพิจารณารายด้านพบว่า  ด้านการจัดทำแผนพัฒนาคุณภาพการศึกษา  มีการดำเนินการประกันคุณภาพภายในอยู่ในระดับมาก  รองลงมาคือ  การจัดระบบบริหารและสารสนเทศ  การรายงานคุณภาพการศึกษาประจำปี  การประเมินคุณภาพการศึกษา  การพัฒนามาตรฐานการศึกษา  การดำเนินงานตามแผนพัฒนาคุณภาพการศึกษา  และการผดุงระบบการประกันคุณภาพการศึกษา  ตามลำดับ  มีการดำเนินการประกันคุณภาพภายในอยู่ในระดับน้อย  คือ  ด้านการตรวจสอบ และทบทวนคุณภาพการศึกษา  สถานศึกษาขั้นพื้นฐานในจังหวัดฉะเชิงเทราขนาดใหญ่  และขนาดเล็ก มีการดำเนินการประกันคุณภาพภายในทั้งในภาพรวม  และรายด้านแตกต่างกันอย่างไม่มีนัยสำคัญทางสถิติที่ . 05  
