การศึกษาครั้งนี้มีวัตถุประสงค์ เพื่อศึกษาจริยธรรมของนักเรียนการศึกษาขั้นพื้นฐาน 
ช่วงชั้นที่ 1 และช่วงชั้นที่ 2   ตามความคิดเห็นของครูในสหวิทยาเขตไผ่อิรุณพัฒนา  สังกัด
สำนักงานเขตพื้นที่การศึกษาชลบุรี เขต 1 
              	ประชากรที่ใช้ในการศึกษาครั้งนี้ เป็นครูที่สอน ช่วงชั้นที่ 1 และช่วงชั้นที่ 2  ในสหวิทยาเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1 ปีการศึกษา 2548  
ใน 12 โรงเรียน จำนวนครู  92 คน เครื่องมือที่ใช้ในการเก็บรวบรวมข้อมูล เป็นแบบสอบถาม
มาตราส่วนประมาณค่า  5 ระดับ สถิติที่ใช้ ได้แก่ ค่าเฉลี่ย และความเบี่ยงเบนมาตรฐาน
	ผลการวิจัยครั้งนี้ พบว่า
	ระดับจริยธรรมของนักเรียน ช่วงชั้นที่ 1 และช่วงชั้นที่ 2   ตามความคิดเห็นของครู 
ในสหวิทยาเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1 โดยรวมอยู่ใน
ระดับมาก  เมื่อพิจารณาเป็นรายด้าน พบว่า  ความเป็นผู้มีวัฒนธรรมและปฏิบัติตามขนบธรรมเนียมประเพณี ความมีระเบียบวินัย  ความกตัญญูกตเวที  ความสามัคคี  ความเมตตากรุณา  การตรง
ต่อเวลา  ความยุติธรรม และความเสียสละ อยู่ในระดับมาก  ส่วนความประหยัด  ความขยัน
หมั่นเพียร ความอดทน และความใฝ่รู้  อยู่ในระดับปานกลาง
