               	การวิจัยครั้งนี้มีวัตถุประสงค์เพื่อศึกษาปัจจัยที่มีผลต่อการตัดสินใจของผู้ปกครองในการส่งบุตรหลานเข้าเรียนในโรงเรียนสังกัดเทศบาลจังหวัดฉะเชิงเทรา กลุ่มตัวอย่างที่ใช้ในการวิจัย คือ  ผู้ปกครองนักเรียนในโรงเรียนสังกัดเทศบาล จังหวัดฉะเชิงเทรา จำนวน 381 คน เครื่องมือที่ใช้ในการเก็บรวบรวมข้อมูลเป็นแบบสอบถาม ลักษณะเป็นมาตราส่วนประมาณค่า 5 ระดับ แบบสอบถามทั้งสองฉบับมีค่าความเชื่อมั่นเท่ากับ .94 วิเคราะห์ข้อมูลโดยใช้โปรแกรมคอมพิวเตอร์สำเร็จรูป หาค่าเฉลี่ย  ส่วนเบี่ยงเบนมาตรฐาน ค่า t  test และ  F  test 
            			ผลการวิจัยพบว่า
        	1.  ปัจจัยที่มีผลต่อการตัดสินใจของผู้ปกครอง สังกัดเทศบาล จังหวัดฉะเชิงเทรา โดยรวมอยู่ในระดับมาก เรียงตามลำดับค่าเฉลี่ยจากมากไปหาน้อย คือ ด้านบุคลากร ด้านภาพลักษณ์ของโรงเรียน  ด้านวิชาการ ด้านผลการสอบ ด้านความสัมพันธ์กับชุมชน ด้านอาคารสถานที่และสภาพแวดล้อม ด้านกฎระเบียบ
     			2.  เปรียบเทียบปัจจัยที่มีผลต่อการตัดสินใจของผู้ปกครอง จำแนกตามเพศ พบว่า ผู้ปกครองนักเรียนมีความคิดเห็นต่อปัจจัยที่มีผลต่อการตัดสินใจ แตกต่างกันอย่างไม่มีนัยสำคัญทางสถิติ
			3.  เปรียบเทียบปัจจัยที่มีผลต่อการตัดสินใจของผู้ปกครอง จำแนกตามอายุ พบว่า ผู้ปกครองนักเรียนมีความคิดเห็นต่อปัจจัยที่มีผลต่อการตัดสินใจ แตกต่างกันอย่างไม่มีนัยสำคัญทางสถิติ
 			4.  เปรียบเทียบปัจจัยที่มีผลต่อการตัดสินใจของผู้ปกครอง จำแนกตามระดับการศึกษา พบว่า ผู้ปกครองนักเรียนมีความคิดเห็นต่อปัจจัยที่มีผลต่อการตัดสินใจ แตกต่างกันอย่างไม่มีนัยสำคัญทางสถิติ
			5.  เปรียบเทียบปัจจัยที่มีผลต่อการตัดสินใจของผู้ปกครอง จำแนกตามอาชีพ พบว่า ผู้ปกครองนักเรียนมีความคิดเห็นต่อปัจจัยที่มีผลต่อการตัดสินใจ แตกต่างกันอย่างไม่มีนัยสำคัญทางสถิติ
