                    วัตถุประสงค์ของการวิจัยครั้งนี้ ได้แก่ 1) สร้างชุดการสอนการเป่าขลุ่ยรีคอร์เดอร์ สำหรับนักเรียนชั้นมัธยมศึกษาปีที่ 1  ที่มีประสิทธิภาพตามเกณฑ์มาตรฐาน 80/80  2) เปรียบเทียบผลสัมฤทธิ์ทางการเรียน            ของนักเรียนชั้นมัธยมศึกษาปีที่ 1  ก่อนและหลังการใช้ชุดการสอนการเป่าขลุ่ยรีคอร์เดอร์  3) ศึกษาดัชนีประสิทธิผลของชุดการสอนการเป่าขลุ่ยรีคอร์เดอร์  และ  4) ศึกษาความพึงพอใจของนักเรียนที่มีต่อชุด  การสอนการเป่าขลุ่ยรีคอร์เดอร์  กลุ่มตัวอย่างเป็นนักเรียนชั้นมัธยมศึกษาปีที่ 1  โรงเรียนเตรียมอุดมศึกษาพัฒนาการ สุวินทวงศ์  อำเภอเมือง จังหวัดฉะเชิงเทรา  จำนวน 25 คน  ภาคเรียนที่ 1  ปีการศึกษา 2552  เครื่องมือที่ใช้ได้แก่ ชุดการสอนการเป่าขลุ่ยรีคอร์เดอร์  จำนวน 7 ชุดการสอน  แบบทดสอบวัดผลสัมฤทธิ์ทางการเรียนและแบบประเมินความพึงพอใจ
                    ผลการทดสอบคุณภาพเครื่องมือ มีค่าความยากง่าย  0.46 - 0.67  ค่าอำนาจจำแนก  0.25  0.58  และค่าความเชื่อมั่นเท่ากับ 0.83  ผลการทดสอบคุณภาพเครื่องมือมีค่าอำนาจจำแนก 0.58  0.80  และค่าความเชื่อมั่นเท่ากับ 0.92  ประสิทธิภาพของชุดการสอนตามเกณฑ์มาตรฐาน 80/80 เปรียบเทียบผลสัมฤทธิ์ทางการเรียนด้วยค่าที (t-test for dependent)  วิเคราะห์ข้อมูลดัชนีประสิทธิผลของชุดการสอนและความพึงพอใจของนักเรียนที่มีต่อชุดการสอนโดยใช้ร้อยละ  ค่าเฉลี่ย  และส่วนเบี่ยงเบนมาตรฐาน
               ผลการวิจัยพบว่า  1) ชุดการสอนการเป่าขลุ่ยรีคอร์เดอร์  สำหรับนักเรียนชั้นมัธยมศึกษาปีที่ 1                           มีประสิทธิภาพ  85.73/81.42   2) ผลสัมฤทธิ์ทางการเรียนของนักเรียนที่เรียนโดยใช้ชุดการสอนการเป่าขลุ่ย                      รีคอร์เดอร์  ก่อนเรียนและหลังเรียนแตกต่างกันอย่างมีนัยสำคัญทางสถิติที่ระดับ .01  3) ค่าดัชนีประสิทธิผล               เท่ากับ 0.66  แสดงว่านักเรียนมีความรู้เพิ่มขึ้น 0.66  หรือคิดเป็นร้อยละ 66.83 4) ความพึงพอใจของนักเรียนที่เรียนโดยชุดการสอนการเป่าขลุ่ยรีคอร์เดอร์  สำหรับนักเรียนชั้นมัธยมศึกษาปีที่ 1  มีค่าเฉลี่ยเท่ากับ 4.60  แสดงว่ามีความพึงพอใจในระดับมากที่สุด     
