   การวิจัยครั้งนี้มีวัตถุประสงค์ เพื่อศึกษาและเปรียบเทียบการสร้างทีมงานของผู้บริหารสถานศึกษา  ตามความคิดเห็นของผู้บริหารและครูผู้สอนในสถานศึกษา  สังกัดสำนักงานเขตพื้นที่การศึกษาชลบุรี  เขต 2  จำแนกตามตำแหน่ง  และประสบการณ์การทำงาน
                   กลุ่มตัวอย่างที่ใช้ในการวิจัยครั้งนี้คือ  ผู้บริหารสถานศึกษา  103  คน และครูผู้สอนในสถานศึกษา  สังกัดสำนักงานเขตพื้นที่การศึกษาชลบุรี  เขต 2   จำนวน 322  คน  เครื่องมือที่ใช้
เป็นแบบสอบถาม มาตราส่วนประมาณค่า  5 ระดับ  สถิติที่ใช้ในการวิเคราะห์ข้อมูล ได้แก่  ค่าความถี่  ค่าร้อยละ  ค่าเฉลี่ย  ค่าเบี่ยงเบนมาตรฐาน และการทดสอบค่าที    
	    ผลการวิจัยสรุปได้ดังนี้
                 1.  การสร้างทีมงานของผู้บริหารสถานศึกษา  ตามความคิดเห็นของผู้บริหารและครูผู้สอนในสถานศึกษา  สังกัดสำนักงานเขตพื้นที่การศึกษาชลบุรี  เขต 2  อยู่ในระดับมาก  เมื่อพิจารณารายด้าน อยู่ในระดับมากทุกด้าน
                2.  เปรียบเทียบการสร้างทีมงานของผู้บริหารสถานศึกษา  ตามความคิดเห็นของผู้บริหารและครูผู้สอนในสถานศึกษา  สังกัดสำนักงานเขตพื้นที่การศึกษาชลบุรี  เขต 2  จำแนกตามตำแหน่ง  พบว่า  แตกต่างกันอย่างมีนัยสำคัญทางสถิติที่ระดับ  .05  จำแนกตามประสบการณ์การทำงาน พบว่า แตกต่างกันอย่างไม่มีนัยสำคัญทางสถิติ  
