การวิจัยนี้  มีจุดมุ่งหมายเพื่อสร้างแบบฝึกพัฒนาการอ่านคำควบกล้ำสำหรับนักเรียน
ชั้นประถมศึกษาปีที่ 4  ให้มีประสิทธิภาพตามเกณฑ์  75/75  และเพื่อเปรียบเทียบผลสัมฤทธิ์
ในการอ่านออกเสียงคำควบกล้ำของนักเรียน  ก่อนและหลังการใช้แบบฝึก   กลุ่มตัวอย่าง
เป็นนักเรียนชั้นประถมศึกษาปีที่  4  โรงเรียนเทศบาล  1  วัดแหลมใต้  (สุตสุนทร)   จำนวน  
30  คน   โดยพัฒนาแบบฝึกการอ่านคำควบกล้ำ  3  ชุด  คือ  ชุดที่  1  แบบฝึกการอ่านออกเสียง
คำที่มีอักษรควบกล้ำ  ว   ชุดที่  2  แบบฝึกการอ่านออกเสียงคำที่มีอักษรควบกล้ำ  ล   และชุดที่  3  แบบฝึกการอ่านคำที่มีอักษรควบกล้ำ  ร   มีค่าความเชื่อมั่นของแบบทดสอบ  0.96, 0.99  และ  0.99  ตามลำดับ  แล้วนำแบบฝึกทั้ง  3  ชุด  ทำการฝึกให้กับนักเรียน  แบบฝึกละ  10  ครั้งๆ  ละ  30  นาที  จากนั้นเปรียบเทียบผลสัมฤทธิ์ในการอ่านออกเสียงคำควบกล้ำของนักเรียนโดยสถิติ  t-test (Dependent)  และหาประสิทธิภาพของแบบฝึกตามเกณฑ์  75/75
 	ผลการวิจัยได้พบว่า  แบบฝึกพัฒนาการอ่านคำควบกล้ำสำหรับนักเรียนชั้นประถมศึกษา
ปีที่  4  ชุดที่  1  และ  ชุดที่  2  มีประสิทธิภาพที่  93.33/93.33  ส่วนชุดที่  3  มีประสิทธิภาพที่  86.67/83.33  ซึ่งสูงกว่าเกณฑ์  75/75  และจากผลการเปรียบเทียบผลสัมฤทธิ์ในการอ่านออกเสียง
คำควบกล้ำของนักเรียนชั้นประถมศึกษาปีที่  4  ก่อนและหลังการใช้แบบฝึกทั้ง  3  ชุด  พบว่า  คะแนนก่อนและหลังการฝึกแตกต่างกันอย่างมีนัยสำคัญทางสถิติที่ระดับ  .01
