	การวิจัยครั้งนี้มีวัตถุประสงค์เพื่อศึกษาปัญหาการปฏิรูปการเรียนรู้ที่เน้นผู้เรียนเป็นสำคัญ
ของสถานศึกษาในสหวิทยาเขตบวรวิทย์บางปะกง สังกัดสำนักงานเขตพื้นที่การศึกษาฉะเชิงเทรา เขต 1  ตามความคิดของผู้บริหารและครูผู้สอน  กลุ่มตัวอย่างที่ใช้ในการทำวิจัย  ได้แก่  ผู้บริหารและครูผู้สอน ในสหวิทยาเขตบวรวิทย์บางปะกง  สังกัดสำนักงานเขตพื้นที่การศึกษาฉะเชิงเทรา เขต 1 จำนวน  119  คน  เครื่องมือที่ใช้ในการทำวิจัยเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล ได้แก่ค่าร้อยละ ค่าเฉลี่ย ค่าเบี่ยงเบนมาตรฐาน
        	ผลการวิจัยสรุปได้ดังนี้
            	ปัญหาการปฏิรูปการเรียนรู้ที่เน้นผู้เรียนเป็นสำคัญของสถานศึกษาในสหวิทยาเขตบวรวิทย์บางปะกง สังกัดสำนักงานเขตพื้นที่การศึกษาฉะเชิงเทรา เขต 1  ตามความคิดเห็นของผู้บริหาร และครูผู้สอน  ในภาพรวมทั้ง  4  ด้าน  อยู่ในระดับปานกลาง  เรียงค่าเฉลี่ยสูงสุดไปหาต่ำสุด  ดังนี้  คือ  ด้านการเตรียมการสอน  ด้านการจัดกิจกรรมการเรียนการสอน  ด้านการเตรียมบุคลากร  และด้าน   การวัดผลประเมินผล
