การวิจัยครั้งนี้เป็นการวิจัยเชิงสำรวจ  (Survey  Research)  เพื่อศึกษาความคิดเห็นด้านความพร้อมต่อการจัดการศึกษาขององค์การบริหารส่วนตำบลในจังหวัดฉะเชิงเทรา  ประชากรและกลุ่มตัวอย่าง เป็นผู้บริหารองค์การบริหารส่วนตำบลในจังหวัดฉะเชิงเทรา  จำนวน  182  คน  แบ่งออกเป็นนายกองค์การบริหารส่วนตำบล  จำนวน  91  คน  และปลัดองค์การบริหารส่วนตำบล  จำนวน  91  คน รวบรวมข้อมูลโดยใช้แบบสอบถาม  วิเคราะห์ข้อมูลโดยใช้ค่าร้อยละ  ค่าเฉลี่ย  ค่าเบี่ยงเบนมาตรฐาน  ค่า  F - test และ  Scheffe?
ผลการวิจัย พบว่า
1.  สภาพความพร้อมโดยภาพรวมในการจัดการศึกษาขององค์การบริหารส่วนตำบลอยู่ในระดับปานกลาง  ( = 3.42,  S.D. = 1.00)  ความพร้อมต่อการจัดการศึกษาขององค์การบริหารส่วนตำบลรายด้าน   ได้แก่   ด้านงบประมาณ  อยู่ในระดับมาก  (  = 3.56, S.D. = 0.97)  และด้านวิชาการ  (  = 3.44, S.D. = 0.91)  ด้านบริหารทั่วไป  (  = 3.37,  S.D. = 1.01)  และด้านบุคลากร  (  = 3.30, S.D. = 1.10)  อยู่ในระดับปานกลาง
	2.  ความคิดเห็นด้านความพร้อมต่อการจัดการศึกษาจำแนกตามขนาดขององค์การบริหารส่วนตำบลในจังหวัดฉะเชิงเทรา  มีความแตกต่างกันอย่างมีนัยสำคัญทางสถิติที่ระดับ .05


