ในการวิจัยครั้งนี้มีวัตถุประสงค์เพื่อศึกษาปัญหาการบริหารการแนะแนวของผู้บริหารสถานศึกษา  ในอำเภอบางน้ำเปรี้ยว  สังกัดสำนักงานเขตพื้นที่การศึกษาฉะเชิงเทรา เขต 1   
       	ประชากรที่ใช้ในการวิจัย  ได้แก่  ผู้บริหารสถานศึกษา  จำนวน  58  คน  ครูที่รับผิดชอบงานแนะแนว จำนวน 58 คน ในอำเภอบางน้ำเปรี้ยว สังกัดสำนักงานเขตพื้นที่การศึกษาฉะเชิงเทรา เขต 1  เครื่องมือที่ใช้ในการวิจัยคือ  แบบสอบถามมาตราส่วนประมาณค่า  5 ระดับ  จำนวน  43  ข้อและแบบสอบถามปลายเปิด 5 ข้อ  สถิติที่ใช้ในการวิเคราะห์ข้อมูล  ได้แก่  ค่าเฉลี่ย  และค่าเบี่ยงเบนมาตรฐาน
       	ผลการวิจัยสรุปได้ดังนี้
          	1. ปัญหาการบริหารการแนะแนวของผู้บริหารสถานศึกษา ในอำเภอบางน้ำเปรี้ยว  สังกัดสำนักงานเขตพื้นที่การศึกษาฉะเชิงเทรา เขต 1 ตามความคิดเห็นของผู้บริหารสถานศึกษา ในภาพรวมอยู่ในระดับปานกลาง เมื่อพิจารณาเป็นรายด้านอยู่ในระดับปานกลางทุกด้าน
          	2. ปัญหาการบริหารการแนะแนวของผู้บริหารสถานศึกษา ในอำเภอบางน้ำเปรี้ยว สังกัดสำนักงานเขตพื้นที่การศึกษาฉะเชิงเทรา เขต 1 ตามความคิดเห็นของครูที่รับผิดชอบงานแนะแนวในภาพรวมอยู่ในระดับปานกลาง เมื่อพิจารณาเป็นรายด้านอยู่ในระดับปานกลางทุกด้าน
