การวิจัยครั้งนี้มีวัตถุประสงค์  เพื่อศึกษาระดับการรับรู้และเปรียบเทียบระดับการรับรู้บรรยากาศองค์การของพนักงานบริษัทอาซาฮีสมบูรณ์ อลูมิเนียม จำกัด         	
	กลุ่มตัวอย่าง ได้แก่ พนักงาน บริษัท อาซาฮีสมบูรณ์ อลูมิเนียม จำกัด  สำนักงาน  บางบ่อ อำเภอบางบ่อ จังหวัดสมุทรปราการ  จำนวน  170 คน  ได้จากการสุ่มแบบหลายขั้นตอน  เครื่องมือที่ใช้ในการวิจัยได้แก่แบบสอบถามแบบมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ย ความเบี่ยงเบนมาตรฐาน การทดสอบค่าที  และการวิเคราะห์ความแปรปรวนแบบทางเดียว
	ผลการวิจัย พบว่า
	1. พนักงานบริษัท อาซาฮีสมบูรณ์ อลูมิเนียม จำกัด มีการรับรู้บรรยากาศองค์การโดยรวมอยู่ในระดับปานกลาง เมื่อพิจารณาเป็นรายด้านพบว่าอยู่ในระดับปานกลาง 6 ด้าน ได้แก่ ด้านมิติความท้าทายและความรับผิดชอบ มิติความอบอุ่นและการสนับสนุน มิติการให้รางวัลและการลงโทษ มิติมาตรฐานการปฏิบัติงาน มิติความเป็นหนึ่งเดียวในองค์การและการจงรักภักดีต่อกลุ่ม  และมิติความเสี่ยงภัยและการรับความเสี่ยงภัย ส่วนด้านที่มีความคิดเห็นอยู่ในระดับมากมี 2 ด้าน  ได้แก่ ด้านมิติโครงสร้างองค์การ และด้านมิติความขัดแย้ง  
          	 2. พนักงานบริษัท อาซาฮีสมบูรณ์ อลูมิเนียม จำกัด ที่มีระดับการศึกษาสูงสุดและระดับชั้นต่างกัน มีการรับรู้บรรยากาศองค์การ โดยรวมแตกต่างกันอย่างมีนัยสำคัญทางสถิติที่ระดับ .05    
