การวิจัยครั้งนี้มีวัตถุประสงค์  เพื่อศึกษาและเปรียบเทียบความพึงพอใจของนักศึกษา
ที่มีต่อการจัดการสภาพแวดล้อมภายในมหาวิทยาลัยราชภัฏราชนครินทร์  5  ด้าน  คือ  ด้านอาคารสถานที่   สุขาภิบาลและอนามัยสิ่งแวดล้อม  การเรียนการสอน  กลุ่มเพื่อน  และการบริหาร  
กลุ่มตัวอย่างที่ใช้ในการวิจัยเป็นนักศึกษาที่กำลังศึกษาในปีการศึกษา 2547  จากคณะ
ที่กำลังศึกษา 5 คณะ  คณะครุศาสตร์  คณะวิทยาศาสตร์และเทคโนโลยี  คณะมนุษยศาสตร์
และสังคมศาสตร์    คณะวิทยาการจัดการ  และคณะเทคโนโลยีอุตสาหกรรม   เครื่องมือที่ใช้
ในการเก็บรวบรวมข้อมูลเป็นแบบสอบถามมาตราส่วนประมาณค่า  5  ระดับ  สถิติที่ใช้วิเคราะห์
ข้อมูล  ได้แก่  ค่าร้อยละ  ค่าเฉลี่ย  ความเบี่ยงเบนมาตรฐานฐาน   เปรียบเทียบความพึงพอใจ
สภาพแวดล้อมภายในมหาวิทยาลัยราชภัฏราชนครินทร์  5  ด้าน  ด้วยค่า  t-test  
ผลการวิจัยสรุปได้ดังนี้
1)   ความพึงพอใจของนักศึกษาที่มีต่อการจัดการสภาพแวดล้อมภายในมหาวิทยาลัยราชภัฏราชนครินทร์  จำแนกตาม  พบว่า  คณะที่มีระดับความพึงพอใจมากคือ  
คณะวิทยาศาสตร์และเทคโนโลยี  อยู่ในระดับ ปานกลาง   ( = 3.16, S.D. = .72)  และ  คณะที่มีระดับความพึงพอใจน้อย คือ  คณะเทคโนโลยีอุตสาหกรรม  (  = 1.17, S.D. = .26)  จำแนกชั้นปี   พบว่า ชั้นปีที่มีระดับความพึงพอใจมาก  คือ  ชั้นปีที่  3  ( = 3.70, S.D. = .84)   และชั้นปีที่มีระดับความพึงพอใจน้อย  คือ  ชั้นปีที่  1  ( = 1.11, S.D. = .25)
2)   ผลการเปรียบเทียบความพึงพอใจของนักศึกษาที่มีต่อสภาพแวดล้อม
ภายในมหาวิทยาลัยราชภัฏราชนครินทร์  ศูนย์สถาบันและศูนย์บางคล้า  มีความพึงพอใจต่อ
สภาพแวดล้อมแตกต่างกันอย่างไม่มีนัยสำคัญทางสถิติ
