การวิจัยครั้งนี้มีวัตถุประสงค์เพื่อศึกษาสภาพและความต้องการพัฒนาครูของสถานศึกษาขั้นพื้นฐานสหวิทยาเขตสุขุมชล  สังกัดสำนักงานเขตพื้นที่การศึกษาฉะเชิงเทรา  เขต 1  ตามความคิดเห็นของผู้บริหารและครูผู้สอน  ประชากรที่ใช้ในการทำวิจัย  ได้แก่  ผู้บริหารและครูผู้สอนในสถานศึกษาขั้นพื้นฐานสหวิทยาเขตสุขุมชล  สังกัดสำนักงานเขตพื้นที่การศึกษาฉะเชิงเทรา เขต 1  จำนวน  91  คน  เครื่องมือที่ใช้ในการทำวิจัย  เป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน
               	ผลการวิจัยสรุปได้ดังนี้
             	1.  สภาพการพัฒนาครูของสถานศึกษาขั้นพื้นฐานสหวิทยาเขตสุขุมชล  สังกัดสำนักงานเขตพื้นที่การศึกษาฉะเชิงเทรา  เขต 1  ตามความคิดของผู้บริหารและครูผู้สอน  ในภาพรวมอยู่ในระดับมาก  เมื่อพิจารณาเป็นรายด้านอยู่ในระดับมากทุกด้าน  เรียงค่าเฉลี่ยสูงสุดไปหาต่ำสุด  ดังนี้ ด้านการส่งครูไปศึกษาดูงาน  ด้านการพัฒนาครูโดยกระบวนการบริหาร  ด้านการพัฒนาด้วยตนเองด้านการฝึกอบรม  และด้านการพัฒนาครูโดยกระบวนการปฏิบัติงาน    
              	2.  ความต้องการพัฒนาครูของสถานศึกษาขั้นพื้นฐานสหวิทยาเขตสุขุมชล  สังกัดสำนักงาน
เขตพื้นที่การศึกษาฉะเชิงเทรา  เขต 1  ตามความคิดเห็นของผู้บริหารและครูผู้สอนในภาพรวมอยู่ในระดับปานกลาง  เมื่อพิจารณาเป็นรายด้านอยู่ในระดับปานกลางทุกด้าน  เรียงค่าเฉลี่ยสูงสุดไปหาต่ำสุดดังนี้  ด้านการพัฒนาครูโดยกระบวนการบริหาร  ด้านการพัฒนาด้วยตนเอง  ด้านการพัฒนาครูโดยกระบวนการปฏิบัติงาน  ด้านการส่งครูไปศึกษาดูงาน  และด้านการฝึกอบรม                
