การวิจัยครั้งนี้มีวัตถุประสงค์  เพื่อศึกษาสภาพและปัญหาการปฏิรูปกระบวนการเรียนรู้ของครูผู้สอน  ระดับการศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 1กลุ่มตัวอย่างที่ใช้ในการวิจัย  คือ  ครูผู้สอนในสถานศึกษา  ปีการศึกษา 2547  จำนวน 118 โรงเรียน  รวม  335  คน  เครื่องมือที่ใช้เก็บข้อมูลในการวิจัย  คือ แบบสอบถาม
ผลการวิจัยพบว่า  สภาพการดำเนินงานการปฏิรูปกระบวนการเรียนรู้ของครูผู้สอน
โดยรวมอยู่ในระดับมาก  (ค่าเฉลี่ยอยู่ระหว่าง  3.51-4.50)  ปัญหาการปฏิรูปกระบวนการเรียนรู้ของครูผู้สอนโดยรวมอยู่ในระดับปานกลาง  (ค่าเฉลี่ยอยู่ระหว่าง  2.51-3.50)  เปรียบเทียบสภาพ
การดำเนินงานการปฏิรูปกระบวนการเรียนรู้ของครูผู้สอน  ตามขนาดสถานศึกษา  2  ขนาด  คือสถานศึกษาขนาดเล็กและสถานศึกษาขนาดใหญ่แตกต่างกันอย่างมีนัยสำคัญทางสถิติที่ระดับ .05  เปรียบเทียบปัญหาการปฏิรูปกระบวนการเรียนรู้ของครูผู้สอน  ตามขนาดสถานศึกษา  2  ขนาด  คือ  สถานศึกษาขนาดเล็กและสถานศึกษาขนาดใหญ่  พบว่า  ไม่แตกต่างกัน
ข้อเสนอแนวทางแก้ไขปัญหาการปฏิรูปกระบวนการเรียนรู้ของครูผู้สอน  คือ  การจัดอบรมครูผู้สอนในเรื่องการจัดกระบวนการเรียนรู้ที่เน้นผู้เรียนเป็นสำคัญอย่างต่อเนื่อง  จัดอบรมการพัฒนาหลักสูตรสถานศึกษา  งานวิจัยในชั้นเรียน  การวัดและประเมินผล  การนิเทศการสอน  ควรจัดงบประมาณสนับสนุนเรื่องการจัดสภาพแวดล้อมทางวิชาการแก่สถานศึกษา  การจัดให้มี
นักการภารโรง  เครื่องคอมพิวเตอร์และสื่อ  ICT  การประสานให้ชุมชนเข้ามามีส่วนร่วมปรับปรุงพัฒนาการจัดการศึกษา  ร่วมมือจัดกิจกรรมการสอนและกระบวนการเรียนรู้
