การวิจัยครั้งนี้มีวัตถุประสงค์เพื่อศึกษาสภาพและปัญหาการดำเนินงานวิชาการ  และ
เพื่อนำเสนอแนวทางการดำเนินงานวิชาการของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  1  จำแนกตามสถานภาพ  ประสบการณ์ในการบริหารและ
วุฒิสูงสุดทางการศึกษา
 	กลุ่มตัวอย่างที่ใช้ในการวิจัยเป็นผู้บริหารสถานศึกษาขั้นพื้นฐาน  สังกัดสำนักงานเขต
พื้นที่การศึกษาฉะเชิงเทรา  เขต  1  จำนวน  118  คน  เครื่องมือที่ใช้ในการเก็บรวบรวมข้อมูล  
เป็นแบบสอบถามมาตราส่วนประมาณค่า 5  ระดับ  และแบบสัมภาษณ์แบบมีโครงสร้าง  สถิติที่ใช้วิเคราะห์ข้อมูล  ได้แก่  ค่าร้อยละ  ค่าเฉลี่ย  ความเบี่ยงเบนมาตรฐาน
 	ผลการวิจัยสรุปได้ดังนี้
1.	สภาพการดำเนินงานวิชาการของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  1  โดยรวมอยู่ในระดับปานกลาง  เมื่อพิจารณาเป็นรายด้าน  
พบว่า  ทุกด้านอยู่ในระดับปานกลาง  ส่วนด้านการประกันคุณภาพการศึกษามีการดำเนินงาน
อยู่ในระดับมากเพียงด้านเดียว
2.	ปัญหาการดำเนินงานวิชาการของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  1  โดยรวมอยู่ในระดับปานกลาง  เมื่อพิจารณาเป็นรายด้าน  
พบว่า  ทุกด้านอยู่ในระดับปานกลาง  ส่วนด้านการวัดผลประเมินผล  และเทียบโอนผลการเรียน  การแนะแนวการศึกษา และการประกันคุณภาพการศึกษามีปัญหาการดำเนินงานอยู่ในระดับน้อย
