การศึกษาวิจัยครั้งนี้เพื่อศึกษาและเปรียบเทียบการดำเนินงานตามเกณฑ์มาตรฐานคุณภาพการศึกษาของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  2  จำแนกตามตำแหน่ง  กลุ่มตัวอย่างที่ใช้ในการวิจัยได้แก่ผู้บริหารสถานศึกษาและครูผู้สอน  184  คน  เครื่องมือที่ใช้ในการเก็บรวบรวมข้อมูลเป็นแบบสอบถามแบบมาตราส่วนประมาณค่า  5  ระดับ  มีความเชื่อมั่น  .96  สถิติที่ใช้ในการวิเคราะห์ข้อมูลได้แก่ค่าเฉลี่ย ( )  ความเบี่ยงเบนมาตรฐาน  (S.D.)  การทดสอบค่าที  (t-test)  
	ผลการวิจัย  พบว่า  การดำเนินงานตามเกณฑ์มาตรฐานของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต  2  โดยรวมอยู่ในระดับมาก  และเมื่อพิจารณารายด้าน  พบว่า  ทุกด้านอยู่ในระดับมาก  โดยเรียงลำดับจากมากไปหาน้อย  ได้แก่  ด้านผู้เรียน  ด้านผู้บริหาร  และด้านครูผู้สอนตามลำดับ  
	ผลการเปรียบเทียบความคิดเห็นของผู้บริหารสถานศึกษาและครูต่อการดำเนินงานตามเกณฑ์มาตรฐานของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต  2  จำแนกตามตำแหน่ง  โดยรวมพบว่าแตกต่างกันอย่างไม่มีนัยสำคัญทางสถิติที่ระดับ .05  และจำแนกตามรายด้านพบว่าผู้บริหารและครูมีความคิดเห็นด้านครูผู้สอนแตกต่างกันอย่างมีนัยสำคัญทางสถิติที่ระดับ .05  และพบว่าครูผู้สอนมีค่าเฉลี่ยความคิดเห็นในการดำเนินงานตามเกณฑ์มาตรฐานของสถานศึกษาขั้นพื้นฐานสูงกว่าผู้บริหารสถานศึกษา
