การวิจัยครั้งนี้มีวัตถุประสงค์   (1)  เพื่อศึกษาแบบภาวะผู้นำของผู้บริหารสถานศึกษา
ขั้นพื้นฐาน  จังหวัดฉะเชิงเทรา  ตามความคิดเห็นของผู้บริหารและข้าราชการครู   (2)  เพื่อ
เปรียบเทียบแบบภาวะผู้นำของผู้บริหารสถานศึกษาขั้นพื้นฐาน  จังหวัดฉะเชิงเทรา   (3)  เพื่อเสนอ
แบบภาวะผู้นำของผู้บริหารสถานศึกษา จังหวัดฉะเชิงเทรา   กลุ่มตัวอย่างที่ใช้ในการวิจัยผู้บริหารสถานศึกษาขั้นพื้นฐาน  จังหวัดฉะเชิงเทรา  เขต  1  และ 2  ระดับมัธยมศึกษา  จำนวน  32  โรงเรียน   ได้บริหาร  จำนวน  86  คน  และข้าราชการครู  จำนวน  291  คน   รวมทั้งหมด  377   คน  เครื่องมือที่ใช้ในการรวบรวมข้อมูล  คือ  แบบสอบถามเป็นแบบมาตราส่วนประมาณค่า  5  ระดับ  จำนวน  62  ข้อ  สถิติที่ใช้ในการวิเคราะห์ข้อมูล  ได้แก่   ค่าร้อยละ  ค่าเฉลี่ย   ค่าเบี่ยงเบนมาตรฐาน     เปรียบเทียบแบบภาวะผู้นำของผู้บริหารสถานศึกษาขั้นพื้นฐาน  จังหวัดฉะเชิงเทรา   ตามความ
คิดเห็นของผู้บริหารและข้าราชการครู  ด้วยค่า  t ? test   ผลการวิจัยสรุปได้ดังนี้
1.	ผู้บริหารสถานศึกษาและข้าราชการครูมีความคิดเห็นต่อภาวะผู้นำแบบจัดการ และภาวะผู้นำแบบปฏิรูป อยู่ในระดับมาก  เมื่อพิจารณาเป็นรายด้าน  พบว่า  แต่ละด้านอยู่ในระดับมาก  ยกเว้นการบริหารแบบวางเฉยอยู่ในระดับปานกลาง  เมื่อพิจารณาเป็นรายด้าน  พบว่า  แต่ละด้าน
อยู่ในระดับมาก  ยกเว้นการบริหารแบบวางเฉย  อยู่ในระดับปานกลาง
2.	ผลการเปรียบเทียบความคิดเห็นของผู้บริหารสถานศึกษาและข้าราชการครู  ต่อภาวะผู้นำแบบจัดการ  แตกต่างอย่างมีนัยสำคัญทางสถิติที่ระดับ .05  และมีความคิดเห็น ภาวะผู้นำ
แบบปฏิรูปแตกต่างกันอย่างไม่มีนัยสำคัญทางสถิติ  เมื่อพิจารณาเป็นรายด้าน  พบว่า  ผู้บริหารสถานศึกษาและข้าราชการครูมีความคิดเห็นแตกต่างกันอย่างไม่มีนัยสำคัญทางสถิติ   ยกเว้น   
การบริหารแบบวางเฉย  แตกต่างกันอย่างมีนัยสำคัญทางสถิติที่ระดับ .05
