การวิจัยครั้งนี้มีวัตถุประสงค์  เพื่อศึกษาคุณลักษณะของผู้บริหารสตรีตามทัศนะของ              ครูในสถานศึกษาขั้นพื้นฐาน  สังกัดสำนักงานเขตพื้นที่การศึกษาจังหวัดชลบุรี 
           	กลุ่มตัวอย่างคือ  ครูในสถานศึกษาขั้นพื้นฐาน สังกัดสำนักงานเขตพื้นที่การศึกษาจังหวัดชลบุรี  ทั้ง  3  เขต  จำนวน  242  คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูลประกอบด้วย  คะแนนเฉลี่ย  ความเบี่ยงเบนมาตรฐาน  และการทดสอบค่าที (Paired Sample t-test)
	ผลการวิจัยพบว่า
	1.  คุณลักษณะที่เป็นจริงและที่คาดหวังของผู้บริหารสตรีในสถานศึกษาขั้นพื้นฐาน  สังกัดสำนักงานเขตพื้นที่การศึกษาจังหวัดชลบุรี  โดยรวม  และด้านบุคลิกภาพ  ด้านภาวะผู้นำ  ด้านทักษะการบริหาร  ด้านทักษะทางวิชาชีพอยู่ในระดับมาก   
  	2.  คุณลักษณะที่เป็นจริงและที่คาดหวังของผู้บริหารสตรีของตามทัศนะของครูในสถานศึกษาขั้นพื้นฐาน  สังกัดสำนักงานเขตพื้นที่การศึกษาจังหวัดชลบุรี โดยภาพรวมและรายด้านทุกด้านแตกต่างกันอย่างมีนัยสำคัญทางสถิติที่ระดับ .05  
