 การวิจัยครั้งนี้ มีวัตถุประสงค์เพื่อศึกษา 1)  ความพึงพอใจในการปฏิบัติงานของคณะกรรมการสถานศึกษาขั้นพื้นฐาน  2) ความสัมพันธ์ระหว่างปัจจัยต่างๆ  ที่ส่งผลต่อความพึงพอใจในการปฏิบัติงาน และ  3)  ปัจจัยที่ทำนายความพึงพอใจในการปฏิบัติงานของคณะกรรมการสถานศึกษาขั้นพื้นฐาน  สังกัดสำนักงานเขตพื้นที่การศึกษาสมุทรปราการ เขต 2   ผู้วิจัยใช้แบบสอบถามแบบตรวจสอบรายการ  มาตราส่วนประมาณค่า  เก็บรวบรวมข้อมูลโดยส่งไปยังกลุ่มตัวอย่างซึ่งได้แก่คณะกรรมการการศึกษาขั้นพื้นฐานจำนวน  280  คน   การวิเคราะห์ข้อมูล  ใช้วิธีการหาค่าร้อยละ  ค่าเฉลี่ย  ค่าเบี่ยงเบนมาตรฐาน  ค่าสัมประสิทธิ์สหสัมพันธ์แบบเพียร์สัน  และการวิเคราะห์ถดถอยพหุคูณแบบเพิ่มตัวแปรเป็นขั้นๆ
	  ผลการวิจัยสรุปได้ดังนี้
	 1.  ความพึงพอใจในการปฏิบัติงานของคณะกรรมการสถานศึกษาขั้นพื้นฐานสังกัดสำนักงานเขตพื้นที่การศึกษาสมุทรปราการ  เขต  2  อยู่ในระดับปานกลาง
	 2.  ทุกปัจจัยมีความสัมพันธ์ต่อความพึงพอใจในการปฏิบัติงานของคณะกรรมการสถานศึกษาขั้นพื้นฐานสังกัดสำนักงานเขตพื้นที่การศึกษาสมุทรปราการ  เขต  2  
	 3.  ปัจจัยที่ทำนายความพึงพอใจในการปฏิบัติงานของคณะกรรมการสถานศึกษาขั้นพื้นฐานสังกัดสำนักงานเขตพื้นที่การศึกษาสมุทรปราการ  เขต  2  และเรียงลำดับความสำคัญ    คือ  การได้รับการยอมรับนับถือ  ความสำเร็จในการทำงาน ความสัมพันธ์กับผู้ที่เกี่ยวข้องในการจัดการศึกษา  ตามลำดับ
