การวิจัยครั้งนี้มีวัตถุประสงค์  เพื่อสร้างบทเรียนคอมพิวเตอร์ช่วยสอน กลุ่มสาระการเรียนรู้คณิตศาสตร์  เรื่องการคูณ  สำหรับนักเรียนชั้นประถมศึกษาปีที่ 2  ที่มีประสิทธิภาพตามเกณฑ์  80/80  และเปรียบเทียบผลสัมฤทธิ์ทางการเรียนก่อนเรียนและหลังเรียนของนักเรียนชั้นประถมศึกษาปีที่ 2  ที่ได้รับการสอนด้วยบทเรียนคอมพิวเตอร์ช่วยสอน  กลุ่มตัวอย่างที่ใช้ในการวิจัย  คือนักเรียนชั้นประถมศึกษาปีที่  2 โรงเรียนเทศบาล ๑ วัดแจ้ง  อำเภอบางคล้า  จังหวัดฉะเชิงเทรา  ภาคเรียนที่ 1  ปีการศึกษา  2550  จำนวน  28  คน  เครื่องมือที่ใช้ในการวิจัย  ได้แก่  บทเรียนคอมพิวเตอร์ช่วยสอน  แผนการจัดการเรียนรู้โดยใช้บทเรียนคอมพิวเตอร์ช่วยสอน  แบบทดสอบวัดผลสัมฤทธิ์ทางการเรียน  แบบประเมินบทเรียนคอมพิวเตอร์ช่วยสอน  การหาประสิทธิภาพของบทเรียนคอมพิวเตอร์ช่วยสอน ใช้สูตร  E1/E2 และการเปรียบเทียบผลสัมฤทธิ์ทางการเรียนใช้สถิติ   t ?test  
	ผลการวิจัยพบว่า  1)  ประสิทธิภาพของบทเรียนคอมพิวเตอร์ช่วยสอนกลุ่มสาระ        การเรียนรู้คณิตศาสตร์  เรื่องการคูณ   ชั้นประถมศึกษาปีที่ 2  เท่ากับ  81.35/84.02 ซึ่งสูงกว่าเกณฑ์ที่กำหนด  80 /80  บทเรียนคอมพิวเตอร์ช่วยสอนที่ผู้วิจัยสร้างขึ้นมีประสิทธิภาพ  และสามารถพัฒนาผลสัมฤทธิ์ทางการเรียนคณิตศาสตร์ของนักเรียนได้  2)  ผลสัมฤทธิ์ทางการเรียนของนักเรียน    หลังเรียนด้วยบทเรียนคอมพิวเตอร์ช่วยสอนกลุ่มสาระการเรียนรู้คณิตศาสตร์  เรื่อง การคูณ  สูงกว่าก่อนเรียน  อย่างมีนัยสำคัญทางสถิติที่ระดับ .01 
