การวิจัยครั้งนี้มีวัตถุประสงค์เพื่อศึกษาการปฏิบัติงานการนิเทศภายในของ   ผู้บริหาร
สถานศึกษาขั้นพื้นฐาน  เขตพื้นที่การศึกษาสมุทรปราการ เขต  2  ใน 5  ด้าน  ได้แก่   การสำรวจ
ความต้องการความจำเป็นของโรงเรียน  การวางแผนการนิเทศ การดำเนินการนิเทศ การประเมินผลและการปรับปรุงแก้ไข  เพื่อพัฒนาแนวทางการนิเทศภายในของผู้บริหารสถานศึกษาขั้นพื้นฐาน
เขตพื้นที่การศึกษาสมุทรปราการ เขต 2
	ประชากรที่ใช้ในการวิจัย  ประกอบด้วย   ผู้บริหารสถานศึกษาขั้นพื้นฐานเขตพื้นที่
การศึกษาสมุทรปราการ เขต 2  จำนวนทั้งสิ้น  81  คน  เครื่องมือที่ใช้ในการเก็บรวบรวมข้อมูล
เป็นแบบสอบถามมาตราส่วนประมาณค่า  5  ระดับ  จำนวน  33  ข้อ  สถิติที่ใช้ในการวิเคราะห์
ข้อมูล  คือ  ค่าร้อยละ  ค่าเฉลี่ย   ค่าเบี่ยงเบนมาตรฐานและทดสอบสมมติฐานโดยใช้  t ? test 
              ผลการวิจัย  พบว่า
1.   ผู้บริหารสถานศึกษาขั้นพื้นฐาน  เขตพื้นที่การศึกษาสมุทรปราการ  เขต 2   ตำแหน่ง
ผู้อำนวยการ  จำนวน 54  คน  คิดเป็นร้อยละ 66.67  ตำแหน่งอาจารย์ใหญ่ 27  คน  คิดเป็นร้อยละ 33.33  ประสบการณ์ในการทำงานต่ำกว่า 20 ปี จำนวน 45 คน  คิดเป็นร้อยละ 55.56  ประสบการณ์ในการทำงาน  20 ปีและสูงกว่า  จำนวน  36  คน  คิดเป็น ร้อยละ 44.44 
2.    ผู้บริหารสถานศึกษาขั้นพื้นฐานเขตพื้นที่การศึกษาสมุทรปราการ เขต 2   มีการปฏิบัติการนิเทศภายในทั้ง  5  ด้าน   
	3.    ผู้บริหารสถานศึกษาขั้นพื้นฐาน  เขตพื้นที่การศึกษาสมุทรปราการ  เขต 2   ที่มีตำแหน่ง   ประสบการณ์และวุฒิการศึกษาต่างกัน  มีการปฏิบัติงานการนิเทศภายใน ไม่แตกต่างกัน
4.    แนวทางการนิเทศภายในของผู้บริหารสถานศึกษาขั้นพื้นฐาน  เขตพื้นที่การศึกษาสมุทรปราการ เขต 2  ในเชิงระบบ   ได้แก่   ปัจจัยส่งเสริมการนิเทศ    ด้านการดำเนินการนิเทศ  และผลการนิเทศ 
