การวิจัยครั้งนี้มีวัตถุประสงค์เพื่อ พัฒนารูปแบบการจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทย โดยศึกษาปัญหาการจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทย ด้วยวิธีการวิเคราะห์เอกสาร การสอบถามผู้เกี่ยวข้องเกี่ยวกับปัญหาการจัดการแข่งขัน จำนวน 20 คน จากนั้นเป็นการร่างรูปแบบการจัดการแข่งขัน โดยใช้วิธีเทคนิคเดลฟายสอบถามความคิดเห็นจากผู้เชี่ยวชาญ จำนวน 18 คน ขั้นต่อไปเป็นการตรวจสอบรูปแบบการจัดการแข่งขันโดยใช้วิธีเทคนิคการสนทนากลุ่มโดยการวิพากษ์และศึกษาข้อเสนอแนะจากผู้ทรงคุณวุฒิ จำนวน 9 คน และขั้นตอนสุดท้ายเป็นการยืนยันความเหมาะสมของรูปแบบการจัด การแข่งขันกีฬานักเรียนองค์กรปกครองส่วนท้องถิ่นแห่งประเทศไทย จากกลุ่มตัวอย่างจำนวน 450 คน โดยการสุ่มตัวอย่างแบบหลายขั้นตอน โดยใช้การวิเคราะห์องค์ประกอบเชิงยืนยันผลการวิจัยสามารถอธิบายได้ว่า
            1. สภาพปัญหาการจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทยประกอบด้วย 4 องค์ประกอบ ดังนี้ 1) ด้านการวางแผน 2) ด้านการจัดองค์กร 3) ด้านการปฏิบัติการ และ 4) ด้านการควบคุม  
            2. รูปแบบการจัดการแข่งขันกีฬานักเรียนองค์กรปกครองส่วนท้องถิ่นแห่งประเทศไทยที่เหมาะสม ประกอบด้วย 4 องค์ประกอบ ได้แก่ องค์ประกอบที่ 1 ด้านการวางแผน พบว่ามี 6 องค์ประกอบย่อย 20 ตัวชี้วัด องค์ประกอบที่ 2 ด้านการจัดองค์กร พบว่า มี 5 ตัวชี้วัดองค์ประกอบที่ 3 ด้านการปฏิบัติการ พบว่า มี 13 องค์ประกอบย่อย 47 ตัวชี้วัด และองค์ประกอบที่ 4ด้านการควบคุม พบว่า มี 4 ตัวชี้วัดและโมเดลการวัดองค์ประกอบสอดคล้องกับข้อมูลเชิงประจักษ์ ดังนี้&#967; 2= 966.96 df = 338 p = 0.133 GFI = .045 AGFI = .934 CFI = .974 SRMR = .042 RMSEA = 0.014  
