การวิจัยครั้งนี้  มีวัตถุประสงค์เพื่อ  1)  ศึกษาบรรยากาศองค์การในสถานศึกษาขั้นพื้นฐาน   สังกัดสำนักงานเขตพื้นที่การศึกษานครนายก  8  ด้าน  2)  เปรียบเทียบความคิดเห็นของผู้บริหารและครูต่อบรรยากาศองค์การในสถานศึกษาขั้นพื้นฐาน  สังกัดสำนักงานเขตพื้นที่การศึกษาจังหวัดนครนายก จำแนกตามเพศ  อายุราชการ  และวุฒิการศึกษา
            	กลุ่มตัวอย่างที่ใช้ในการวิจัย  คือ  ผู้บริหาร  จำนวน  107  คน  และครูจำนวน  276  คน  ในสถานศึกษาขั้นพื้นฐาน  สังกัดสำนักงานเขตพื้นที่การศึกษานครนายก  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  4  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ ค่าเฉลี่ย  ค่าเบี่ยงเบนมาตรฐาน  และสถิติทดสอบที  (t-test for independent samples)
          	ผลการวิจัยสรุปได้ดังนี้ 
               	1.  ความคิดเห็นของผู้บริหารและครูต่อบรรยากาศองค์การในสถานศึกษาขั้นพื้นฐาน  สังกัดสำนักงานเขตพื้นที่การศึกษานครนายก  ในภาพรวมบรรยากาศองค์การปรากฏในระดับบ่อยครั้ง  
 	2.  เปรียบเทียบความคิดเห็นของผู้บริหารและครูต่อบรรยากาศองค์การในสถานศึกษาขั้นพื้นฐาน สังกัดสำนักงานเขตพื้นที่การศึกษานครนายก  จำแนกตามเพศ  และวุฒิการศึกษา  ในภาพรวมและรายด้าน  แตกต่างกัน อย่างไม่มีนัยสำคัญทางสถิติ  ส่วนจำแนกตามอายุราชการ ในภาพรวมและรายด้าน  แตกต่างกันอย่างมีนัยสำคัญทางสถิติที่ระดับ .05 
