การวิจัยครั้งนี้เป็นการศึกษาและเปรียบเทียบบทบาทของคณะกรรมการสถานศึกษาขั้นพื้นฐาน  ตามความคิดเห็นของผู้บริหารสถานศึกษา  สังกัดสำนักงานเขตพื้นที่การศึกษาฉะเชิงเทรา   เขต 1  จำแนกตามประสบการณ์  และขนาดโรงเรียน  ประชากรที่ใช้ในการวิจัยคือ ผู้บริหารสถานศึกษาขั้นพื้นฐาน จำนวน  118 คน  เครื่องมือที่ใช้ในการเก็บรวมรวมข้อมูลครั้งนี้  เป็นแบบสอบถาม มีลักษณะเป็นแบบมาตราส่วนประมาณค่า  5 ระดับ  สถิติที่ใช้ในการวิเคราะห์ข้อมูล ได้แก่  ค่าร้อยละ  ค่าเฉลี่ย  และค่าเบี่ยงเบนมาตรฐานและค่า  t ? test  ผลการวิจัยสรุปได้ดังนี้
1)บทบาทของคณะกรรมการสถานศึกษาขั้นพื้นฐาน  ตามความคิดเห็นของผู้บริหารสถานศึกษา สังกัดสำนักงานเขตพื้นที่การศึกษาฉะเชิงเทรา เขต 1  ในภาพรวม  อยู่ในระดับปานกลาง  เมื่อพิจารณาเป็นรายด้าน พบว่า  ทุกด้านอยู่ในระดับปานกลาง  ยกเว้นด้านบริหารทั่วไป มีความคิดเห็นอยู่ในระดับมาก 
2)เปรียบเทียบบทบาทของคณะกรรมการสถานศึกษา ตามความคิดเห็นของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา เขต 1  จำแนกตามประสบการณ์  โดยภาพรวมและรายด้านแตกต่างกันอย่างไม่มีนัยสำคัญทางสถิติที่ระดับ  .05
3)เปรียบเทียบบทบาทของคณะกรรมการสถานศึกษา  ตามความคิดเห็นของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต  1  จำแนกตาม ขนาดโรงเรียน  พบว่า โดยภาพรวมและด้านวิชาการแตกต่างกันอย่างมีนัยสำคัญทางสถิติที่ .05 ส่วนด้านงบประมาณ  ด้านบริหารงานบุคคล และด้านบริหารทั่วไป  แตกต่างกันอย่างไม่มีนัยสำคัญทางสถิติที่ระดับ  .05
