การวิจัยครั้งนี้มีวัตถุประสงค์เพื่อศึกษาและเปรียบเทียบคุณภาพชีวิตการทำงาน
ของข้าราชการครูกลุ่มโรงเรียนบ่อทอง 2  ตามความคิดเห็นของข้าราชการครู  จำแนกตามเพศ  
และประสบการณ์  ตัวอย่างที่ใช้ในการศึกษาเป็นข้าราชการครู กลุ่มโรงเรียนบ่อทอง 2  จำนวน  
66 คน  เครื่องมือที่ใช้ในการเก็บรวบรวมข้อมูลครั้งนี้เป็นแบบสอบถามเกี่ยวกับคุณภาพชีวิต
การทำงานของข้าราชการครู  กลุ่มโรงเรียนบ่อทอง 2  ลักษณะเป็นแบบสอบถามมาตราส่วน
ประมาณค่า (Rating Scales)  5 ระดับ  สถิติที่ใช้ในการวิเคราะห์ข้อมูล ได้แก่ ค่าร้อยละ  
คะแนนเฉลี่ย   ความเบี่ยงเบนมาตรฐาน และการทดสอบที  (t-test)  ผลการวิจัยสรุปได้ดังนี้
	1.  คุณภาพชีวิตการทำงานของข้าราชการครูกลุ่มโรงเรียนบ่อทอง 2  โดยรวมอยู่ในระดับปานกลาง       
	2.  ผลการเปรียบเทียบค่าเฉลี่ยคุณภาพชีวิตการทำงานของข้าราชการครู  กลุ่มโรงเรียน
บ่อทอง 2  จำแนกตามเพศ  โดยรวมและรายด้าน ไม่แตกต่างกันอย่างมีนัยสำคัญทางสถิติ
ที่ระดับ .05
	3.  ผลการเปรียบเทียบค่าเฉลี่ยคุณภาพชีวิตการทำงานของข้าราชการครู  กลุ่มโรงเรียน
บ่อทอง 2  จำแนกตามประสบการณ์ การทำงานโดยรวมและรายด้านไม่แตกต่างกันอย่างมีนัยสำคัญทางสถิติที่ระดับ  .05
