การวิจัยครั้งนี้มีวัตถุประสงค์เพื่อศึกษาและเปรียบเทียบพฤติกรรมการสอนของครูกลุ่มสาระการเรียนรู้ภาษาต่างประเทศ (ภาษาอังกฤษ) ช่วงชั้นที่ 1-2 ที่มีวุฒิปริญญาตรี วิชาเอกภาษาอังกฤษ  สังกัดสำนักงานเขตพื้นที่การศึกษาฉะเชิงเทรา เขต 2  ตามความคิดเห็นของผู้บริหารสถานศึกษาและครูผู้สอนกลุ่มสาระการเรียนรู้ภาษาต่างประเทศ (ภาษาอังกฤษ)  ช่วงชั้นที่ 1-2 
                ประชากรที่ใช้ในการวิจัย ได้แก่ ผู้บริหารและครูผู้สอนกลุ่มสาระการเรียนรู้ภาษา ต่างประเทศ(ภาษาอังกฤษ) ช่วงชั้นที่ 1-2 ที่มีวุฒิปริญญาตรี วิชาเอกภาษาอังกฤษ จำนวน 136 คน 
                เครื่องมือที่ใช้ในการวิจัย เป็นแบบสอบถามมาตราส่วนประมาณค่า 5 ระดับ  สถิติที่ใช้  ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าความเบี่ยงเบนมาตรฐาน  และค่า t-test
                ผลการวิจัยสรุปได้ดังนี้
                1. พฤติกรรมการสอนของครูกลุ่มสาระการเรียนรู้ภาษาต่างประเทศ(ภาษาอังกฤษ)ช่วงชั้นที่ 1-2 สังกัดสำนักงานเขตพื้นที่การศึกษาฉะเชิงเทรา เขต 2 ตามความคิดเห็นของผู้บริหารสถานศึกษาและครูผู้สอนกลุ่มสาระภาษาต่างประเทศ (ภาษาอังกฤษ) โดยภาพรวมและรายด้าน อยู่ในระดับมาก ซึ่งเรียงตามลำดับคะแนนเฉลี่ยจากมากไปน้อย  ดังนี้  1.ด้านการจัดทำหลักสูตร 2. ด้านการวัดผลและประเมินผล 3. ด้านการจัดกิจกรรมการเรียนการสอน และ4.ด้านการใช้วัสดุอุปกรณ์และสื่อการสอน
                2. เปรียบเทียบพฤติกรรมการสอนของครูกลุ่มสาระการเรียนรู้ภาษาต่างประเทศ (ภาษาอังกฤษ) ช่วงชั้นที่ 1-2 สังกัดสำนักงานเขตพื้นที่การศึกษาฉะเชิงเทรา เขต 2  ตาม            ความคิดเห็นของผู้บริหารสถานศึกษาและครูผู้สอนกลุ่มสาระภาษาต่างประเทศ (ภาษาอังกฤษ)  จำแนกตามตำแหน่ง  โดยรวมและรายด้าน  แตกต่างกันอย่างไม่มีนัยสำคัญทางสถิติ 
