การวิจัยครั้งนี้มีวัตถุประสงค์เพื่อศึกษาสภาพและปัญหาการบริหารงานวิชาการเพื่อเสนอแนวทางการบริหารงานวิชาการของผู้บริหารสถานศึกษาขั้นพื้นฐานในจังหวัดฉะเชิงเทรา
	กลุ่มตัวอย่างเป็นผู้บริหารสถานศึกษา  และผู้ช่วยผู้บริหารสถานศึกษาฝ่ายวิชาการของสถานศึกษาขั้นพื้นฐานในจังหวัดฉะเชิงเทรา   การวิจัยครั้งนี้เป็นการวิจัยเชิงพัฒนาโดยมีขั้นตอนการพัฒนาดังนี้   ศึกษาเอกสาร   นำมากำหนดกรอบแนวคิด  สร้างแบบสอบถาม  นำแบบสอบถามไปหาความเที่ยงตรง  นำไปเก็บข้อมูล  ทำการวิเคราะห์ข้อมูล  แล้วนำเสนอแนวทางการบริหาร
งานวิชาการของผู้บริหารสถานศึกษา
	ผลการวิจัย พบว่า สภาพการบริหารงานวิชาการอยู่ในระดับการปฏิบัติเป็นประจำ   ปัญหาการบริหารงานวิชาการจำแนกเป็นรายด้าน  ดังนี้   ด้านงบประมาณ   ขาดแคลนงบสนับสนุน 
ด้านบุคลากร  ขาดความพร้อม และการพัฒนาตนเองอย่างต่อเนื่อง  ด้านผู้เรียน  ปัญหาจาก
ครอบครัวและความยากจน   การนำเสนอแนวทางการบริหารงานวิชาการที่ได้จากการประมวลปัญหา  แล้วนำเสนอแนวปฏิบัติในภาพรวมเพื่อผู้บริหารได้ทบทวนและทำความเข้าใจเกี่ยวกับ
บทบาทของตนเองมากขึ้น
