การวิจัยครั้งนี้มีวัตถุประสงค์เพื่อศึกษาและเปรียบเทียบสภาพและปัญหาการบริหารระบบดูแลช่วยเหลือนักเรียนของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 3กลุ่มตัวอย่างที่ใช้ในการวิจัยได้แก่ ผู้บริหารและครู จำนวน 389 คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าเบี่ยงเบนมาตรฐานค่า ttest และ Ftest ผลการวิจัยพบว่า  
	1. สภาพการบริหารระบบดูแลช่วยเหลือนักเรียนของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 3 ตามความเห็นของผู้บริหารสถานศึกษาและครูผู้สอน ในภาพรวมและรายด้านอยู่ในระดับมากทุกด้าน โดยเรียงตามลำดับดังนี้ ด้านการดำเนินงานตามแผน ด้านการวางแผนปฏิบัติงาน ด้านการปรับปรุงพัฒนาให้ได้มาตรฐาน และด้านการนิเทศ กำกับ ติดตาม ประเมินผล   
      	2. ปัญหาการบริหารระบบดูแลช่วยเหลือนักเรียนของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 3 ตามความเห็นของผู้บริหารสถานศึกษาและครูผู้สอน ในภาพรวมและรายด้านอยู่ในระดับน้อยทุกด้าน เรียงตามลำดับดังนี้ ด้านการวางแผนปฏิบัติงาน ด้านการดำเนินงานตามแผน และมีค่าเฉลี่ยเท่ากัน 2 ด้านคือ ด้านการนิเทศ กำกับ ติดตาม ประเมินผล และด้านการปรับปรุงพัฒนาให้ได้มาตรฐาน  
	3. การเปรียบเทียบสภาพและปัญหาการบริหารระบบดูแลช่วยเหลือนักเรียนของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 3 ตามความคิดเห็นของผู้บริหารและครูผู้สอน จำแนกตามตำแหน่งและขนาดของสถานโรงเรียนโดยภาพรวมแตกต่างกันอย่างไม่มีนัยสำคัญทางสถิติ            