การวิจัยครั้งนี้มีวัตถุประสงค์เพื่อศึกษาสภาพและปัญหาการบริหารงบประมาณ
ตามระบบงบประมาณแบบมุ่งเน้นผลงานตามยุทธศาสตร์ในสถานศึกษาขั้นพื้นฐาน  สังกัด
สำนักงานเขตพื้นที่การศึกษาชลบุรี  เขต  3  จำนวน  7  ด้าน  กลุ่มตัวอย่างได้แก่  ผู้บริหาร
สถานศึกษาและครูในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต  3  จำนวน  192  คน  เครื่องมือที่ใช้ในการวิจัย   เป็นแบบสอบถามแบบประมาณค่า  5  ระดับ   สถิติ
ที่ใช้  ได้แก่  ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบค่าที  และการทดสอบความแปรปรวนทางเดียว  ผลการวิจัยสรุปได้ดังนี้   
1)	สภาพการบริหารงบประมาณตามระบบงบประมาณแบบมุ่งเน้นผลงานตาม
ยุทธศาสตร์ในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 3  โดยรวมมีการดำเนินงานอยู่ในระดับมาก  เมื่อพิจารณาเป็นรายด้าน  พบว่า  ทุกด้านมีการดำเนินงาน
อยู่ในระดับมาก  ส่วนปัญหาการบริหารงบประมาณ  โดยรวมอยู่ในระดับน้อย  เมื่อพิจารณา
เป็นรายด้าน  พบว่า  ทุกด้านอยู่ในระดับน้อย
2)	เปรียบเทียบสภาพการบริหารงบประมาณตามระบบงบประมาณแบบมุ่งเน้นผลงานตามยุทธศาสตร์ในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 3  
จำแนกตามตำแหน่งและขนาดโรงเรียน  โดยรวมและรายด้านไม่แตกต่างกัน  ยกเว้น
ด้านการรายงานทางการเงินและผลการดำเนินงาน  แตกต่างกันอย่างมีนัยสำคัญทางสถิติที่ระดับ .05
