	การวิจัยครั้งนี้มีวัตถุประสงค์เพื่อศึกษาและเปรียบเทียบการสร้างทีมงานที่มีประสิทธิผลของผู้บริหารสถานศึกษา  สังกัดสำนักงานเขตพื้นที่การศึกษาชลบุรี เขต 1 จำนวน 12  ด้าน จำแนกตามตำแหน่งและขนาดของสถานศึกษา  กลุ่มตัวอย่างที่ใช้ในการศึกษา  ได้แก่  ผู้บริหารและครูในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต  1  จำนวน  367 คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5 ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบค่าที
	ผลการวิจัยสรุปได้ดังนี้
	1.  การสร้างทีมงานที่มีประสิทธิผลของผู้บริหารสถานศึกษา  สังกัดสำนักงานเขตพื้นที่การศึกษาชลบุรี เขต 1 โดยรวมอยู่ในระดับมาก  เมื่อพิจารณาเป็นรายด้านพบว่า  ทุกด้านอยู่ในระดับมาก	2.  เปรียบเทียบความคิดเห็นเกี่ยวกับการสร้างทีมงานที่มีประสิทธิผลของผู้บริหารสถานศึกษา  สังกัดสำนักงานเขตพื้นที่การศึกษาชลบุรี เขต 1 จำแนกตามตำแหน่งโดยรวมและรายด้าน แตกต่างกันอย่างมีนัยสำคัญทางสถิติที่ระดับ .05 ยกเว้น  ด้านความชัดเจนของวัตถุประสงค์  ด้านการมีส่วนร่วม ด้านการสื่อสารที่เปิดเผย  และด้านการประเมินผลงานของตนเอง  ไม่แตกต่างกัน
	3.  เปรียบเทียบการสร้างทีมงานที่มีประสิทธิผลของผู้บริหารสถานศึกษาสังกัดสำนักงานเขตพื้นที่การศึกษาชลบุรี เขต 1  จำแนกตามขนาดของสถานศึกษา  โดยรวมและรายด้าน ไม่แตกต่างกัน
