การวิจัยรูปแบบการบริหารโดยใช้โรงเรียนเป็นฐานของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  ครั้งนี้มีวัตถุประสงค์เพื่อศึกษารูปแบบการบริหารโดยใช้โรงเรียนเป็นฐานของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  และเพื่อเสนอรูปแบบการบริหารโดยใช้โรงเรียนเป็นฐานของสถานศึกษาขั้นพื้นฐานที่ได้จากการวิจัยที่เหมาะสมกับเขตพื้นที่การศึกษาฉะเชิงเทรา  เขต 2  ตามความคิดเห็นของผู้บริหารสถานศึกษา  โดยรูปแบบการบริหารโดยใช้โรงเรียนเป็นฐานที่ศึกษา  ได้แก่  รูปแบบที่ผู้บริหาร
ของโรงเรียนเป็นหลัก (Administrative Control)   รูปแบบที่ครูเป็นหลัก (Professional Control)   
รูปแบบที่ชุมชนมีบทบาทเป็นหลัก  (Community Control)  และรูปแบบที่ครูและชุมชนมีบทบาทเป็นหลัก  (Professional and Community Control)  
 		กลุ่มตัวอย่างที่ศึกษา  ได้แก่  ผู้บริหารสถานศึกษาสังกัดสำนักงานเขตพื้นที่การศึกษาฉะเชิงเทรา  เขต 2  จำนวน  183  คน  เครื่องมือที่ใช้ในการวิจัยได้แก่แบบสอบถามความคิดเห็นเรื่องรูปแบบการบริหารโดยใช้โรงเรียนเป็นฐานของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  ลักษณะเป็นมาตราส่วนประมาณค่าตามแบบของลิเกิร์ต  (Likert)    โดยแบบสอบถามทั้งฉบับมีค่าความเชื่อมั่นเท่ากับ  .95  วิเคราะห์ข้อมูลโดยใช้โปรแกรมวิเคราะห์ข้อมูลสำเร็จรูป  หาค่าเฉลี่ย และค่าเบี่ยงเบนมาตรฐาน แล้วนำเสนอรูปแบบที่ได้จากการวิจัย
ที่เหมาะสมกับสถานศึกษา ในสังกัดสำนักงานเขตพื้นที่การศึกษาฉะเชิงเทรา  เขต 2 
	

	ผลการวิจัยสรุปได้ดังนี้
	รูปแบบการบริหารโดยใช้โรงเรียนเป็นฐานของสถานศึกษาขั้นพื้นฐาน   สังกัดสำนักงานเขตพื้นที่การศึกษาฉะเชิงเทรา  เขต 2  ตามความคิดเห็นของผู้บริหารสถานศึกษา ได้แก่  รูปแบบ
ที่ครูและชุมชนมีบทบาทเป็นหลัก  โดยมีองค์ประกอบที่สำคัญ  คือ หลักการบริหาร โครงสร้าง
การบริหาร  องค์ประกอบการบริหาร  บทบาทและหน้าที่ของคณะกรรมการสถานศึกษา และแนวปฏิบัติงานตามมาตรฐานโรงเรียนที่บริหารตามรูปแบบที่ครูและชุมชนมีบทบาทเป็นหลัก
