การวิจัยครั้งนี้มีวัตถุประสงค์เพื่อศึกษาการจัดกิจกรรมบริการทางวิชาชีพให้ชุมชน
ของสถานศึกษา  สังกัดสำนักงานคณะกรรมการการอาชีวศึกษาในจังหวัดฉะเชิงเทราในปีการศึกษา 2547  โดยแบ่งประเด็นการศึกษาออกเป็น  3 ประเด็น   1. ศึกษาการจัดกิจกรรม เป็นการเก็บข้อมูลแบบทุติยภูมิจากเอกสารที่เกี่ยวกับนโยบาย แผนและสรุปผลการจัดกิจกรรมของสถานศึกษา 
ประชากร  ได้แก่  สถานศึกษา 7 แห่ง  สังกัดสำนักงานคณะกรรมการการอาชีวศึกษาในจังหวัดฉะเชิงเทรา   2. ศึกษาปัญหาและอุปสรรคในการจัดกิจกรรมโดยศึกษาจากระดับการปฏิบัติงาน
ในการจัดกิจกรรม  5 ด้าน เครื่องมือที่ใช้ได้แก่ แบบสอบถาม  ประชากร  ได้แก่  ผู้บริหาร
สถานศึกษาทั้ง  7 แห่งๆ ละ 5 คน   3. ศึกษาความต้องการในสาขาวิชาชีพต่างๆ ที่ชุมชนต้องการ
ให้จัด 9 ประเภท สาขาเครื่องมือที่ใช้ได้แก่ แบบสอบถาม  ประชากรได้แก่  ประชาชนที่อาศัย
อยู่ในเขตที่สถานศึกษาตั้งอยู่ในจังหวัดฉะเชิงเทรา  4  อำเภอๆ ละ 100 คน	
 	ผลจากการศึกษา พบว่า สถานศึกษาแต่ละแห่งจะกำหนดเกณฑ์มาตรฐานสำหรับชี้วัด
หรือประเมินผลการปฏิบัติงานขึ้นมาเอง โดยมีเกณฑ์เฉลี่ยประมาณร้อยละ 60-70 ซึ่งส่วนใหญ่
ได้ปฏิบัติตามแผนงานจะ ผ่านเกณฑ์ชี้วัดที่ตนเองกำหนดขึ้น ยกเว้น วิทยาลัยเทคนิคจุฬาภรณ์ 
(ลาดขวาง)  ไม่ผ่านเกณฑ์ตัวบ่งชี้ที่ 2  คือ การจัดกิจกรรม/โครงการที่ให้บริการแก่ชุมชนและ
ท้องถิ่น วิทยาลัยการอาชีพบางปะกง ไม่ผ่านเกณฑ์ตัวบ่งชี้ที่  3 คือ  การร่วมมือกับชุมชนและ
ท้องถิ่นในการจัดกิจกรรมต่างๆ  ตามประเพณีและเพื่อพัฒนาท้องถิ่น และจากการเก็บข้อมูล
ผู้บริหารสถานศึกษาจำนวน  35  คน พบว่า  ปัญหาและอุปสรรคของการจัดกิจกรรมบริการ
ทางวิชาชีพของผู้บริหารสถานศึกษา พิจารณาจากระดับการปฏิบัติงานในด้านต่างๆ โดยภาพรวมระดับการปฏิบัติงานเกี่ยวกับการจัดกิจกรรมทุกด้านอยู่ในระดับมากให้ความสำคัญไปที่ 
ด้านการจัดสรรทรัพยากร  ด้านการวางแผน  ด้านการประเมินผลงาน เป็นสามอันดับแรก   
ส่วนประเด็นข้อมูลจากกลุ่มตัวอย่างที่เป็นประชาชนในพื้นที่ พบว่า มีความต้องการกิจกรรมบริการทางวิชาชีพอยู่ในระดับปานกลาง  โดยให้ความสำคัญกับวิชาชีพทางด้านเทคโนโลยีสารสนเทศ
และการสื่อสาร  ประมง และบริหารธุรกิจเป็นสามอันดับแรก
