การวิจัยครั้งนี้มีวัตถุประสงค์เพื่อศึกษาและเปรียบเทียบพฤติกรรมการตัดสินใจของผู้บริหารโรงเรียนสังกัดเทศบาลจังหวัดฉะเชิงเทราจำแนกตามเขตที่ตั้ง  ประสบการณ์  และช่วงชั้น กลุ่มตัวอย่างที่ใช้ในการวิจัยได้แก่  พนักงานครูจำนวน  127  คน  ปีการศึกษา 2551  เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า  สถิติที่ใช้วิเคราะห์ข้อมูล  คือ  ความถี่  ร้อยละ  ค่าเฉลี่ย  ค่าเบี่ยงเบนมาตรฐาน  การทดสอบค่าที  วิเคราะห์ความแปรปรวนทางเดียว  และทดสอบรายคู่โดยวิธีเชฟเฟ่  ผลการวิจัย  พบว่า  
	1.  พฤติกรรมการตัดสินใจของผู้บริหารโรงเรียนสังกัดเทศบาลจังหวัดฉะเชิงเทรา พบว่า พฤติกรรมการตัดสินใจของผู้บริหารโรงเรียนสังกัดเทศบาลจังหวัดฉะเชิงเทราอยู่ในระดับมากทั้งโดยรวมและรายด้าน
	2.  เปรียบเทียบพฤติกรรมการตัดสินใจของผู้บริหารโรงเรียนสังกัดเทศบาลจังหวัดฉะเชิงเทรา  โดยจำแนกตามที่ตั้ง  พบว่าพนักงานครูที่อยู่ในเมืองและพนักงานครูที่อยู่นอกเมืองมีความเห็นแตกต่างกันอย่างมีนัยสำคัญทางสถิติที่ระดับ .05 
	 3.  เปรียบเทียบพฤติกรรมการตัดสินใจของผู้บริหารโรงเรียนสังกัดเทศบาลจังหวัดฉะเชิงเทราโดยจำแนกตามประสบการณ์  พบว่า  พนักงานครูที่มีประสบการณ์น้อยและพนักงานครูที่มีประสบการณ์มาก  มีความเห็นแตกต่างกันอย่างมีนัยสำคัญทางสถิติที่ระดับ .05
	4.  เปรียบเทียบพฤติกรรมการตัดสินใจของผู้บริหารโรงเรียนสังกัดเทศบาลจังหวัดฉะเชิงเทราโดยจำแนกตามช่วงชั้น  พบว่า  ในภาพรวมแตกต่างกันอย่างมีนัยสำคัญทางสถิติที่ระดับ .05
