การวิจัยครั้งนี้มีวัตถุประสงค์เพื่อศึกษาและเปรียบเทียบการใช้อำนาจของผู้บริหารในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต 1 จำแนกตามตำแหน่งและขนาดของสถานศึกษา  กลุ่มตัวอย่างที่ใช้ในการศึกษา ได้แก่ ผู้บริหารและครูในสถานศึกษาขั้นพื้นฐาน สังกัดสำนักงานเขตพื้นการศึกษาฉะเชิงเทรา  เขต 1  จำนวน 331 คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล ได้แก่ ค่าร้อยละ คะแนนเฉลี่ย  ความเบี่ยงเบนมาตรฐาน  การทดสอบค่าทีและการทดสอบความแปรปรวนแบบทางเดียว
ผลการวิจัยสรุปได้ดังนี้
	1.  การใช้อำนาจของผู้บริหารในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต 1  โดยรวม อยู่ในระดับมาก เมื่อพิจารณาเป็นรายด้าน พบว่า อยู่ในระดับมาก  5  ด้าน  คือ  อำนาจตามกฎหมาย  อำนาจการให้รางวัล  อำนาจบังคับ  อำนาจความเชี่ยวชาญและอำนาจอ้างอิง  อยู่ในระดับปานกลาง  2  ด้าน  ได้แก่  อำนาจข่าวสารและอำนาจพึ่งพา  
2.  เปรียบเทียบการใช้อำนาจของผู้บริหารในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต 1  จำแนกตามตำแหน่ง แตกต่างกันอย่างไม่มีนัยสำคัญทางสถิติ
3.  เปรียบเทียบการใช้อำนาจของผู้บริหารในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต 1  จำแนกตามขนาดของสถานศึกษาแตกต่างกัน  อย่างมีนัยสำคัญทางสถิติที่ .05  โดยผู้บริหารสถานศึกษาขนาดเล็กใช้อำนาจมากกว่าผู้บริหารสถานศึกษาขนาดกลาง
