การวิจัยครั้งนี้มีวัตถุประสงค์เพื่อศึกษาสภาพและปัญหาการบริหารงานวิชาการตามแนวปฏิรูปการศึกษาของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2 ในด้านการพัฒนาหลักสูตรสถานศึกษา  ด้านการพัฒนากระบวนการเรียนรู้  ด้านการวัดผลประเมินผลและการเทียบโอนผลการเรียน  ด้านการประกันคุณภาพภายในและมาตรฐานการศึกษา  ด้านการพัฒนาและใช้สื่อและเทคโนโลยีเพื่อการศึกษา  ด้านการพัฒนาและส่งเสริมให้มีแหล่งเรียนรู้  ด้านการวิจัยเพื่อพัฒนาคุณภาพการศึกษา  และด้านการส่งเสริมชุมชนให้มีความเข้มแข็งทางวิชาการ
              	กลุ่มตัวอย่างที่ใช้ในการวิจัยเป็นครูและผู้บริหารสถานศึกษา  จำนวน  240  คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า  5  ระดับ  สถิติที่ใช้วิเคราะห์ข้อมูล  ได้แก่  ค่าร้อยละ  ค่าเฉลี่ย  ความเบี่ยงเบนมาตรฐาน
               	ผลการวิจัยสรุปได้ดังนี้
               	1.  สภาพการบริหารงานวิชาการตามแนวปฏิรูปการศึกษาของสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา  เขต  2  โดยรวมและรายด้านทุกด้านอยู่ในระดับมาก
	2.  ปัญหาการบริหารงานวิชาการตามแนวปฏิรูปการศึกษาของสถานศึกษาขั้นพื้นฐานสังกัดสำนักงานเขตพื้นที่การศึกษาฉะเชิงเทรา  เขต  2  โดยรวมอยู่ในระดับปานกลาง  เมื่อพิจารณาเป็นรายด้าน  พบว่า  ด้านการพัฒนากระบวนการเรียนรู้  ด้านการวัดผลประเมินผลและการเทียบโอนผลการเรียน  และด้านการประกันคุณภาพภายในและมาตรฐานการศึกษา  อยู่ในระดับน้อย  ส่วนด้านอื่นอยู่ในระดับปานกลาง
