การวิจัยครั้งนี้มุ่งศึกษาสภาพแวดล้อมของสถานศึกษาขั้นพื้นฐาน  ในสังกัดสำนักงานเขตพื้นที่การศึกษาฉะเชิงเทรา  เขต 2  ใน 3   ด้าน  คือ  ด้านกายภาพ   ด้านการบริหาร  และด้านวิชาการ  และเปรียบเทียบสภาพแวดล้อมของสถานศึกษาขั้นพื้นฐาน  จำแนกตามที่ตั้งของโรงเรียน ในเขตและนอกเขตเทศบาล
	กลุ่มตัวอย่างได้แก่  ผู้บริหารสถานศึกษาและครูผู้ทำหน้าที่ด้านสภาพแวดล้อม ใน   สถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  ปีการศึกษา  2548  จำนวน   186  คน 
	เครื่องมือที่ใช้ในการวิจัย  เป็นแบบสอบถามมาตราส่วนประมาณค่า  5  ระดับ  จำนวน  50  ข้อ  สถิติที่ใช้  ได้แก่  คะแนนเฉลี่ย   ความเบี่ยงเบนมาตรฐาน  และการทดสอบค่าที  (t-test)   
	ผลการวิจัยพบว่า   สภาพแวดล้อมของสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  ในภาพรวมและรายด้านทั้ง  3   ด้าน  มีความเหมาะสมอยู่ในระดับมาก   
การเปรียบเทียบสภาพแวดล้อมของสถานศึกษาขั้นพื้นฐาน  จำแนกตามสถานที่ตั้ง ในเขตเทศบาล และนอกเขตเทศบาล  ในภาพรวม  และรายด้าน  ด้านการบริหาร  และด้านวิชาการ แตกต่างกันอย่างไม่มีนัยสำคัญทางสถิติ   ส่วนด้านกายภาพ  แตกต่างกันอย่างมีนัยสำคัญทางสถิติที่ระดับ .05 
